text:
Massa
Massa nyaéta sipat fisika ti hiji barang, anu sacara umum bisa dipaké pikeun ngukur lobana materi anu aya dina hiji barang. Massa mangrupa konsép utama dina mékanika klasik sarta widang élmu séjén anu patali. Dina Sistem Internasional (SI), massa diukur dina hijian kilogram. Pakakas anu dipaké pikeun ngukur massa biasana nyaéta timbangan.
Massa jeung beurat[édit | édit sumber]
Henteu kawas beurat, massa di satiap tempat sok sarua. Contona: massa urang sabot di bumi sarta di bulan sarua, tapi beurat urang di bumi jeung di bulan béda.
Hubungan antara massa jeung beurat nyaéta massa*(akselerasi gravitasi) mangrupa beurat.
- F= m*g.
F nyaéta gaya, m nyaéta massa, sarta g nyaéta alselerasi gravitasi (daya tarik bumi). Sawatara jalma nuliskeun rumus kasebut dina wangun
- W=m*g,
di mana W nganyatakeun beurat. Nurutkeun élmu fisika, massa hiji jalma baris sarua di mana waé, tapi beurat jelema kasebut baris béda ti hiji tempat jeung tempat anu séjénna (beurat jelema kasebut di kutub baris leuwih gedé batan beuratna di katulistiwa).
Sarua jeung éta, beurat hiji barang di luhur beungeut laut baris leuwih gedé manan beuratna di puncak gunung anu luhur. Hal ieu kajadian alatan akselerasi gravitasi di kutub leuwih gedé batan di katulistiwa, sarta akselerasi gravitasi di luhur beungeut laut leuwih gedé di patempatan anu leuwih luhur (alatan jarakna ka puseur bumi leuwih jauh).


c: text/html

text:
Biantara Nyrnkeun jeung Narima Calon Pangantn
Biantara Sesepuh ti Calon Pangantn Aww
Assalamualaikum Wr. Wbr.
Ngahaturkeun nuhun ka panata acara anu parantos nysakeun lolongkrang waktos kanggo simkuring, pikeun sasanggem dina ngabagakeun kulawarga calon pangantn pameget. Rupina teu aya deui kecap nu langkung anteb kanggo ngbrhkeun rasa bagja jero dada, iwal ti tasyakur binimah, ngagalindengkeun puji miwah sukur ka Alloh SWT, anu tos ngalungsurkeun pirang-pirang nimat kanggo urang sadaya; nimat iman, nimat Islam, nimat dipaparin jagjag tur waringkas, dugi ka dina dinten anu sakieu cangrana, insya Alloh urang baris nyaksni ngadahupna Jang Omad Kadaluwarsa ka Nng Siti Sapuratina.
Alhamdulillah, pangersa Bapa Naib ti Kantor Urusan Agama parantos sumping. Mangga Pa Naib, calikna di payun, supados simkuring langkung reugreug. Sumuhun, sabada nyukruk galur pancakakina mah, geuning sareng Bapa Naib th masih baraya. Kupungkur, simkuring kantos sakulah-sakolih sareng anjeunna di internaat, waktos sasarengan janten murid Sakola Normal. Kulan? Sumuhun, sans internt, in-ter-naat. Upami ayeuna mah teu bnten sareng asrama.
Ku ditepangkeunana sareng Bapa Naib, asa tambih ngandelan kayakinan, rhna perkawis jodo, pati, bagja sinareng cilaka mah anging Alloh Anu Uninga. Bapa Naib nemb ngaharwos, saurna, sanajan tos puluhan taun didamel di Kantor Urusan Agama, sanajan tos ratusan kali nyatetkeun anu pangantnan, nanging berekah dugi ka danget ieu masih knh nyorangan. Kulan? Sumuhun, di dieu saurna nyorangan soth, da di bumina mah aya nu ngarncangan.
Urang kantunkeun heula dongng Bapa Naib. Bad langsung ba ngawaler patalkan ti sesepuh calon pangantn pameget, bilih aranjeunna gantung dangueun, bilih teu sabar nganti walonan. Mangkaning nemb nyorang lalampahan sakitu tebihna, sageuy upami diulur ku waktu th. Pa md, kitu deui wargi-wargi sansna ti Kalimantan, Jang Omad th seja ditampi, sakali deui, seja ditampi binarung ku kabingahan.
Bapa Emed kalih Ibu, kitu deui wargi-wargi sadaya anu ku simkuring dipihormat,
Sanaos tos aya kedal ucap yn Jang Omad seja ditampi, nanging asa kirang payus upami sasanggem th dicagkeun dugi ka dieu. Angot nguping sasauran ti sesepuh calon pangantn pameget sakitu ngagebayna. tang-tang kaul w ieu mah, ngiring bingah ka nu bad pangantnan.
Upami disebat katempuhan buntut maung mah panginten kirang merenah, nanging kamari mah ditataharkeun pikeun biantara nampi calon pangantn th nya pun lanceuk pisan, Kang Among Suryabarata Kusumah. Nanging sabada dimut deui ku anjeunna, sok inggis bat dina waktosna. Bilih dumadakan geumpeur, malum nemb pisan bad diajar janten mitoha. Kalih perkawis tos aya babadiamian ti anggalna, upami nu nyrnkeun pangantn katingalna jangkung badag, seja dilawanan ku nu langsip ba. Nya simkuring anu katempuhanana, da rumaos pangbegangna.
Hadirin anu dipihormat,
Simkuring asmana kulawarga Bapa Among, kantenan ngarasa bagja binarung reueus, rhna anu dianti-anti ti kamari, ditungguan ti mangkukna, ayeuna teu burung cunduk. Sumuhun, ari melangna mah nataku, bilih aleutan ti Kalimantan kumaha onam di jalan, mangkaning saurna lalampahan ti Samarinda ka Bandung th dugi ka opat dinten opat wengi.
Nng Siti mah tos kantenan, guling-gasahan ti kamari knh. Bet ngimpleng nu lain-lain cenah, kumaha mun Jang Omad katiruk jajantung ku pramugari kapal cai, dugi ka bolay niatna. nggal ba dibeberah, masing yakin ck simkuring th, Jang Omad mah teu aya watek cunihin. Ayeuna mah, Nyai, geus teu jaman ngeleyed th. Jaman bruk-brak, jaman jujur, henteu sumput salindung. Na ari gantawang th pun lanceuk nyeukseukan, Ah-ah, naha ceuk saha Akang cunihin, ceuk saha Akang ngeleyed? kituna th bari muril-muril kumis.
Sumuhun, seja nguningakeun ba, wirh pun lanceuk mah ceplak pahang, upami sasauran th tara didingding kelir. Nu mawi, titip ba ka Jang Omad, teu knging soak upami engk Pa Among muncereng, da tos kitu pasipatanana. Teu knging inggis ku kumis, da hatna mah sakitu lahna. Nanging, apan ayeuna mah sans jaman Si Kabayan, tos kedah teu usum mitoha pasa sareng minantu th. Sans kitu, Kang Among? Sans saurna th.
Hadirin anu dipihormat,
Kantenan, kawitna mah Kang Among og teu kinten hlokna, basa uningaeun Nng Siti gaduh beubeureuh dina internt. Saurna th: Teu kaharti ari barudak ayeuna. Naon resepna bobogohan jeung nu teu puguh bungkeuleukanana, piraku rk ngagalntoran aksara? Jeung nu ngajirim w atuh Nyai, tuh aya Kang Dian, aya Cep Usman, Jang Dd, ngan ulah w ari jeung Ceu ti mah.
Kang Omad th nyaaheun pisan sanggem pun alo.
Nyaaheun kumaha, tepung g acan. Welh teu kaharti ku kolot mah, sakalian w atuh kawin th jeung komputer.
Ah, da kitu geuning pun lanceuk mah.
Nanging, saparantos panjonghok, geuning teu burung ngarepok. Reugreug simkuring th, najan jodona urang Kalimantan, tapi apan enas-enasna mah apan masih knh urang Sunda. Masih knh mak basa Sunda. Masih knh ngamumul budaya Sunda. Simkuring panuju pisan kana kasauran sesepuh calon pangantn pameget. Leres barudak th digedkeun dina jaman anu tos bda, nu disebat modren ta, nanging reueus naker upami masih mut ka titipan karuhun mah.
Hadirin anu dipihormat,
Pamaksadan Bapa md th geuning pertla pisan. Nguping niat anu sakitu ihlasna, sageuy upami simkuring sareng pun lanceuk ngamomorkeun. Perkawis Jang Omad anu magar seueur kakirangan, ah, da apan jalma mah teu aya nu sampurna. Tong boroning barudak anu nemb bad diajar rumah-tangga, dalah anu tos puluhan taun, sapertos simkuring, ari pacogrgan mah sok aya ba. Sawangsulna Si Nyai, eukeur mah ogoan, katambah babarian, belikan, teu sabaran, Jang Omad g langkung uninga panginten. Hapunten pisan upami Nng Siti kirang pangaweruh dina ngawulaan carog. Nyanggakeun ka Jang Omad kanggo ngalelempengna.
Sumpingna kulawarga Jang Omad anu magar teu nyandak munding-munding acan, teu janten mutan pikeun simkuring mah. Sanaos tadi ku simkuring katingal aya nu nyandak soang dua jodo. Ku kasumpinganana g, simkuring tos pirang-pirang ngahaturkeun nuhun.
Mugia sabada diwalimahan, Jang Omad sareng Nng Siti janten kulawarga anu runtut-raut sauyunan. Sing manjang laki-rabina, dipaparin putra anu solh, geusan ngahontal kabagjaan dunya rawuh ahrat.
Sakitu nu kapihatur.
Billahi taufik walhidayah. Wassalamualaikum Wr. Wbr.

robotstxt: allowed

filter: keep


text:
Kamis, 07 November 2013
Saleureus namah dinteun ayeuna ( dinteun Rebo ) sim abdi memang nuju teu Damel karna peure. Ti kapungkur hoyong pisan gaduh kagiatan naon bae, supaya upami huju peure teh teu ngupreuk di kamar kost wae, atawa gogoleran teu paruguh, tapi kumaha memang kos kieu buktosna, sim abdi sanen kedul atanapi ngan ukur mengpelehe, tapi da tos ihtiar oge keukeuh we teu aya hasilna. Nya kersa teu kersa kedah kumaha deui pasrah sumarambah we kanu kawasa.
Tadinamah abditeh dinteu rebo ayeuna teh aya rencana bade ameung ka rerencangan sakanteunan bade silaturahmi alesan namah. padahal mah nya kitu we naros-naros padameulan susuganan we kenging anu langkung sae J . Sanes padameulan anu ku abdi ayeuna di pilampah teh heunteu sae, atanapi kurang sae, namun langkung kanu di laluhurna abdi kirang satuju tah, komo ka bapa-bapa anu hiji iyeumah, ya Alloh moal katulungan pisan panyakit nage. Keur mah sok lalangkungan perhitungan pisan, nanaon ge sagala itung-itungan, di tambih sok boga rasa aing uyah kidul “Meuni geuleuh” ya Alloh sanes ngupat nya, da kumaha atuh sapadameulan ge tos tarerangeun da memang kawas kitu da. Kan teu di seubatkeun namina ge, jadi insya Alloh sanes ngupat nya!!
Upami aya masalah sareng murangkalih teh sanes di papatahan payuneunna, eh malah sok wani teh di pongkeureun we, padahal mah nya upami abdi nu janteun atasanan upami leupat mah ah nyarios we payuneunna, kan sae oge nu janteun bawahan teh ngartos sareng sugan we kapayunna isineun sarung moal wani-wani nglakonan deui. Kan saena kedah silih asah silih asih silih asuh saur Urang Sunda ge, sanes silih arah silih alih silih adu.
Nya kumah-kumaha ge atuh da anjeunna nukawasa di padamelan abdi mah, keursa teu keursa kedah nurut we. Salami abdi masih milarian kasab didieu mah.
Sanes eta wae saleureus namah, di padameulan abdi teh araraneh rerencangan Dameul ge, koh urang leumbur cenah mah, tapi nembe ge saminggon atos sarareep artos nateh, duka tah di aranggo naon? Sering pisan sakedik-sakedik nambut ka sim abdi, padahal mah abdi ngalalana nya di jakarta teh. Ti kawit Tuang, cicing, sareun nu sajabana sagala mayar atanapi meser, benteun sareng rerencangan anu bumi sareng kalawargina cararakeut mah, tapi da aneh nateh masih keneh we maksa nambut artos he he he he.
Da upami di saliksik mah aya we anu janteun masalah teh aneh pisan nya, nami nage hirup meren nya pasti aya we masalah mah, komo upami di aya-ayakeun mah. Aya anu ngawih wae pajar teh gajihna alit, tapi tetep we masih di keureuyeuh, mending upami di keureuyeuhna bari teu ngawih (sanes kawih tapi ngawih/di wirid J) mah. Aya anu alim pisan upami di piwarang lembur teh, padahal mah kan lumajeung nya aya palebetan artos, tapi duka kumaha tah, sok ngagurutu/ngawih we upami di piwarang Lembur (saner lembur = kampung nya) teh, padahal mah upami mikir kitu oge, da Lembur teh karna rerencanganna teu lebet damel biasana teu damang atanapi aya acara sareng kulawargina. Namun aneh nateh keukeuh we teu ihlas sugan?? Da sok aya we cariossan nu teu raos ka manah teh Ya Alloh.
Tapi di pikir-pikir mah aneh oge sih, coba upami abdi di taros betah teu Damel teh?? Pasti abdi ngawaleur na Heunteu!! J, duka atuh da emang abdi oge asa aneh iyeu teh? Kok teu betah damel teh tapi teu karaos tos dua Warsih (2Taun) langkung abdi damel di padameulan anu ayeuna 07-11-2013 masih di lakonan keneh. Eit tosng salah sangki nya, sanes kitu teu aya udur abdi lami dameul didieu, atanapi sim abdi ngagaduhan seu eur pisan alesana, nya eta *di padameulan abdi ayeun abdi janteun Capten jadi teupati seusah upami bade Netepan iraha bae, maksad teh teu kedah nyungkeun ijin ka atasan, iraha bae mangga atuh abdi mah da teu ka talian kunanaon upami bade netepanmah. *nu janteun superpaesor abdi di padameulan ayeuna memang insya Alloh Bageur oge jalmina, si Agan iyeu tos nikah gaduh putri hiji, istrinage damel di Supermarket, saur anjeuna mah gajihnage ageungan istrina daripada anjeuna mah, da memang urang sok ngawarangkong masalah pribadi atanapi masalah padameulan, jadi nateh sagala terang nanaon ge. *anu ngagaduhan tempat dameul abdi teh jalmina insya Alloh teu rakus harta, teu makmak-meukmeuk kana artos teh, terus teu samena-mena deuih kanu janteun pagawe teh, sopan santun we da najan ka anak buah (eh maksad teh karyawana).
Najan teu satuju sareng atasaan nu hiji, sareng anak buahna anu bagean biasa nyepeung artos, aduh ripuh pokonamah, nanaon teh aya we masalah unggal usik teh. Nepi ka sok rarieut teu puguh lah. Keur mah artosna sakeudik di tambih eta jalmi anu berpangaruh di padameulan teh kawas kitu ya Alloh lieur pisan lah pokonamah.
Kadang sok mikir kumaha upami abdi milarian deu padameulan anu sanes nya/ sanes teu sukuran kanu dipayuneun soca, tapi da kadang sok teuraos manah, asa kanyeu-nyeri manah teh, upami aya nanaon kedah laporan soalna upami teu laporang di leupatkeun, tapi upami laporan da tara aya buktosna, anggeur we kitu-kitu keneh Subhanalloh, kadang mah sok hayang ngagorowok tah maratan langit kitu supados sa alam dunya tareurangeun kituh.
Saleureus namah abdi ge kadang sok kapikiran kitu, nyakumaha kapayunna abdi tah, da tos aya rencana hoyong nikah, namun masih mikiran kumaha nya upami tos nikah, apa di kota wae sambil kuli apa mendinganan di Lembur wae sa aya-aya atanapi koreh-koreh cok? Da geuninganan usaha wae geu teu tiasa nyimpeun, asa hanjakal teu ti baheula kos kieu teh nya, ka jongjonan teuing.
Langganan: Poskan Komentar (Atom)


text:
Klep!” ati-ati panto kamar ku manéhna di tutup ti luar. Nyéh imut, maur. Rusuh muru panto hareup, bray muka! Asa-asa, manéhna ngarandeg. Panonna morélét neuteup rohangan nu cikénéh ditinggalkeun. Nyéh deui seuri meh teu nyoara, panto hareup ditutup halon pisan. Jrut, manéhna turun dibagéakeun sésa cai hujan nu ngeureuyeuh maseuhan taneuh. Ti kajauhan, kadéngé sora anjing leuweung babaung tilu kali ditémpas hiliwir angin peuting. Jep! Alam simpe deui.
Baluweng puguh gé, sirah karasa jangar. Geus aya kana lima poéna mikiran éta kajadian tapi weléh teu manggihan katerangan anu payus jeung haté. Panon mélétét sabeulah cirining utek keur muter. Awak ngahaja dilagedaykeun na korsi gawé bari leungeun sabeulah muter-muter pulpén, sabeulah deui nanggeuy sirah.
Tok-tok-tok! Kadéngé panto diketrok ti luar.
"Masuk!" cekeng téh bari teu ngarobah posisi diuk nu nyantéy. Kumaha mun nu keketrok di luar téh dunungan? Lah... paduli teuing, da teu sieun ieuh, ngan... segan wungkul!
Lol, sirah Sarja (batur sapagawéan) ngelol na lawang panto. Pangawakanana nu pendék leutik lunga-lengo. Gék diuk hareupeun pisan.
"Kunaon ilaing, Ulis? Siga nu baluweng kitu?"
Kuring ngarahuh, "Nyaéta Ja... kuring masih kapikiran kénéh kajadian lima poé katukang, asa..." Omong téh teu kebat.
"Menggeus lah, Ulis! Teu kudu dipikiran teuing, ka juet-juet.. pan kasus na gé ku Pa Lurah geus dipasrahkeun ka Polsék, keun wé sina bapak-bapak kapulisian nu ngusutna. Urang mah teu kudu loba pipilueun bisi goréng balukarna. Ngabantu mah urang saperluna wé," Sarja nyorocos hareupeun méja.
Kabiasaan si éta mah, ari ngomong téh sok pabuis jeung ciduh nu muncrat teu pararuguh. Kuring tibang ngelét bari angger neuteup lalangit.
"Bisi gering dekah ngomong kitu sotéh, nyaah ka ilaing! Kulawargana gé kapan geus ngaihlaskeun da lumuh ieu mah lain kajadian kriminal. Puguh niatna sorangan matak carana kitu ogé!" Sarja teu euleum-euleum nyarita bari was-wés-wos ngadahar kacang polong bawana sorangan.
Kuring mencrong ka Sarja, nu dipelong nyéréngéh bari angger runyah-reyoh, kumisna turun naék. Enyaan jorok si éta mah, cing geura kumis téh urus, teu dikerok gé atuh dirapihkeun-rapihkeun, asa teu mantes katempona gé, beungeut leutik, ari kumis... siga hileud nahun bangkotan! Ih, ari si Sarja mani euweuh kamonesan pisan. Kuring kukulutus na haté, da ari kudu kedal mah teu wani, sieun kasigeungeun.
"Ilaing yakin Ja... Ceu Munah tepi kawaktuna kitu téh ku alatan niat manéhna sorangan? Lain lantaran sabab nu séjén?!" Kuring nanya ka Sana nu keur gagayem.
"Nya heueuh atuh, Dekah yakin pisan! Pan cék pa pulisi gé kamungkinan gedéna, si Ceuceu téh bunuh diri cenah. Maenya ilaing teu yakin mah, kapan ilaing harita milu mariksa ka jero kamarna, lin?" Sarja malik nanya.
"Nyaéta nu jadi pikiran kuring téh, asa pamohalan Ceu Munah luas milampah kitu... asa..." témbal téh teu kebat, asa aya nu ngagokan na tikoro.
Kuring sadar, prasangka nu taya bukti komo deui saksi pamohaan bakal dipercaya ku batur. Komo ieu ngan sakadar feeling kuring wungkul, kuriak disangka owah. Jempé sajongjongan, kuring duaan patingharuleng.
"... Pan kanyahoan ku saléréa gé kumaha sapopoéna Ceu Munah di lembur, lian ti getol ibadah téh, ahlakna gé apan matak pikayungyuneun. Tara ngomongkeun batur, handap asor, hampang birit, jeung kacida sabarna sanajan geus mangtaun-taun teu dibayuan ku salakina gé... ah, asa cangcaya kuring mah," deui, kuring ngarahuh.
"Ah... ilaing mah, saléréa gé pasti hélok, ngarasa cangcaya, teu percaya... ari nggeus, kabuktianana kitu nya kudu dikumaha? Dina hasil visumna gé pan euweuh nu anéh nu matak pikacurigaeun boh nu katempo ti luar, boh nu aya dina jero awakna lian ti tapak jiretan tambang paragi pamoéan manéhna mah. Menggeus ah, tong ngomongkeun nu teu pararuguh. Situasi keur galaleumpeur kieu tong ditambah-tambah ku kacangcaya ilaing nu araranéh. Matak maruragan... éh... maruringkak bulu punduk!" Sarja ngabirigidig.
"Tapi Ja, kumaha mun Ceu Munah téh bener-bener aya nu ngabinasa?!"
"Ah, teu mungkin! Saha jalmana nu rék téga ngarogahala komo nepi ka luas ngarajapati jalma soléh modél si Ceuceu. Mun ku garong, pan katempo taya tapak-tapakna acan jeung deuih nya naon atuh anu rék diringkidna gé da puguh lain jelema aya manéhna téh...!" Sarja semu rampang-reumpeung.
“Tapi Ja..." Teu kebat da kaburu kapotong ku manéhna.
"Menggeus ah, ngupat nu teu pararuguh wéh... ilaing daék tanggungjawab maturan dewek di imah peuting hah....!" Ngomongna haroshos.
Teu antaparah kuring ngabarakatak. Utek keur uleng téh aya wé pikaseurieun ari aya si Sarja hareupeun mah. Duda balakacaprut, enya gé manéhna teu ngahaja ngabodor jeung teu niat banyol aya wé nu matak ngahibur kana haté téh, éta tuda beungeutna... bengeut Jojon!
"Manéh mah Ja… Ja, kumis wéh baplang, ari burih euweuhan. Cing cabak geura nu dihandap ayaan euweuh...?! Heu..heu..heu..." Ngeunah seuri puguh gé. Na ari si Sarja, liwat ti goreng ules téh, pondok bo'ol ongkoh. Sarja....Sarja! Nu diseungseurikeun bati manyun.
Isuk-isuk Kuring panggih jeung Teti, budak Almarhumah Ceu Munah, umurna karék jejeg salapan taun. Watir, budak leutik kénéh kitu, nu keur meumeujeuhna kapiindung, kudu jadi pahatu bari jeung teu ilahar ditinggalkeun ku indungna téh, deudeuh teuing! Tapi da kacida sonagarna Teti mah, cacakan budak awéwé jeung can manjing umur haténa teteg pisan.
Bener cek babasaan, “Teng manuk teng anak merak kukuncungan,” Teti mah, ngan beungeutna wungkul nu nambleg bapa teh.
"Teti badé kamana?" tanya téh basa pareng paliliwat, Teti imut. "Éh, Pa ulis... badé ka warung badé mésér roko piwarang bapa,"
"Oh...!" cekéng téh, unggut.
Kang Duloh, bapana Teti téh kakara balik opat poé ka tukang, dua poé ti tas dug na pamajikanana. Aya kana dua taun satengahna Kang Duloh ngumbara ka peuntas, cék béja manéhna téh kuli proyék di Palembang. Minangkana mah harita téh poé munggaran manéhna balik ka lembur ti saprak lunta ampir kana tilu taunna.
Kuring unggah ka tepas Bi Murti, lanceuk Kang Duloh nu imahna hareupeun imah manéhna. Da kasampak Manéhna keur niis di téras imah lanceukna. "Assalamualaikum.... Kang, kumaha damang? Hapunten ah, nembé tiasa nepangan, ma'lum seueur pisan padamelan..." Kuring ujuk salam. Beungeut Kang Duloh katémbong marahmay, song ngasongkeun leungeun ngajak sasalaman. Kuring imut, pédah ka sémah sugan, manéhna ngahaja neteg-netegkeun hate.
"Wa'alaikum salam.... Eh, gening Jang Ulis, nembé wangsul ti kalurahan? Ah, puguh kieu wé gening Jang Ulis... asa ngimpi akang téh, masih teu pereaya si Nyai luas milampah kitu..." Ngarénghap. Panonna neuteup ka jauhna, teuteup kosong nu jauh panineungan. "Paingan geus aya kana dua mingguna Akang téh teu garenah haté, teu ngeunah dahar, panya téh moal manggih kareuwas kaya kieu..." Omong Kang Duloh dareuda, panonna carinakdak.
"Cing sabar wé nya Kang! Panginten tos kedah kitu jalana. Jodo, pati, bagja jeung
cilaka téh éstuning rusiah gusti nu maha suci anu ku urang ogé pasti bakal karandapan, ngan duka iraha sareng kumaha jalana, anging Allah nu uninga. Anggur mah urang du'akeun mugi-mugi Almarhumah sing ditampi iman islamna, dicaangkeun di alam kuburna… atuh urang anu dikantunkeunana sing dipaparin kakiatan sareng kaiklasan…”
"Puguh akang téh asa disamber heulang, Jang Ulis! Rumasa akang téh tambélar kanu jadi anak pamajikan, dua taun satengah teu mulang komo deui méré biaya hirup, lain maksud akang ngantep maranéhna, maksud akang téh nyaéta améh hasil usaha akang salila éta téh karasa gedéna ari sakalian mulang mah dibikeuna, na ari ieu kalahka...." Walonna teu anggeus.
"Is... ulah kitu Kang, saha nu terang atuh kana kajantenan anu baris karandapan? Tangtos abdi gé ngartos kana katunggara Akang, cing sabar wé nya, Kang..." Kuring ngupahan, Kang Duloh unggeuk. Nyéh manéhna seuri, maur.
Jep jemping, taya nu nyoara.
"Numawi Kang, abdi kadieu téh sakantenan aya peryogi, katitipan amanah ti Pa Lurah tembusan ti Kapolsék, perkawis kasus Almarhumah téa... dupi saurna kasusna teh parantos ditutup, kasimpulana si Ceuceu téh leres bunuh diri. Ieu seratna, mangga manawi badé diaos ku Akang, hapunten abdi parantos kumawantun togmol, mugi Akang sing ikhlas..." Walon kuring alon. Ku karasa cawérangna omongan téh da puguh teu panuju jeung gerentes haté nu masih kénéh norowéco, cangcaya!
***
Peuting kacida keueungna, hujan ngaririncik ti sareupna kénéh, geus aya kana tilu jamna teu eureun-eureun maseuhan taneuh. Tok-tok-tok! Panto hareup aya nu ngetrok. Kuniang manéhna hudang. Gigisik, panonna kuram-kireum nyidik-nyidik jam nu napel na témbok luhureun lawang kamar. Tabuh salapan leuwih sapuluh. Wayah kieu saha nu nyémah? Moal si Akang balik kitu? Galécok haténa. Léngkahna sosoloyongan, lulungu. Tuluy nyetrékeun konci, bray panto muka. Bener ti sangkaan, salakina geus ngabedega hareupeun panto. Panonna mencrong ka pamajikanana nu keur gigisik.
"Akang...?! Huhujanan, tabuh sabaraha tidituna..?" Pamajikanana nanya bangun nu
reuwas. Ngok nyium leungeun Salakina, nu ditanya teu némbalan, sup manéhna ka jero imah dituturkeun ku pamajikanana.
“Tunduh mah jung wé geura peureum deui, Akang rék mandi heula, awak asa cararepel kieu, isuk deui wé ngobrol mah, méh salse.." Salakina ngaharéwos. Ngahaja, sieun anakna nu saré di kamar hareup hudang. Satengah nundutan Pamajikanana ngamar deui, teu kungsi lila reup deui tibra. Geus kabiasaan tileuleutik manéhna mah mun geus napel na bantal téh sok tuluy dugsek.
Salakina ngajega na lawang panto kamar, nyidik-nyidik nu keur ngagebra. Seukeut neuteup beungeut wanoja nu geus sawelas taun hirup laki-rabi jeung manéhna. Ngan nu jadi anéh lamun Pamajikanana nempo kana sorot panonna harita anu teu kawas sasari, sorot nu kawas kakara harita manéhna ningali awéwé nu geus jadi pamajikanana. Nyéh manéhna seuri, maur.
Manéhna ngaléngkah nyampeurkeun nu keur tibra saré, panonna teu ingkah ti beungeut
pamajikanana. Leungeunna ngodok saku calana, bréh katempo nu tina saku calana téh tuluy dipaké ku manéhna, sarung leungeun! Gap manéhna ngarampa bantal gigireun sirah
Pamajikanana, tuluy dicekel pageuh. Leungeunna semu tipepereket. Pel bantal nu keur dicekel teh diteundeutkeun sataker kebek kanu keur ngaguher. Tanaga lalaki nu keur kasétanan kacida bedasna. Galapak-galapak leungeun nu di handap roroésan néangan pamuntang. Tapi nu ditéangan lebeng teu kapanggih da sidik euweuh pamuntangan. Aya kana dua menitna nu di handap ojah, beuki lila beuki laun... les nepi ka cicingna.
Sanggeus yakin pamajikanana teu ojah deui, manéhna kaluar, teu kungsi lila jol deui mawa tambang nu disampaykeun na taktak. Gebrug, lalangit di totoskeun ku tungtung sapu uyun, teu kungsi sapuluh menit, layonpPamajikanana geus ngagantung na luhur kamar. Korsi plastik nu nampeu gigireun dipan dikoér ku manéhna ku tungtung sapu tuluy digolérkeun handapeun layon.
Panonna carinakdak neuteup layon nu geus kari cangkang. Ngan teu kungsi lila nyéh, seuri bangun nu sugema pisan.
"Sing bébas Nyai... ngahaja Nyai ku Akang dibéré jalan. Améh nyai teu nyeuri haté ku Akang disalingkuhan. Sing bébas, améh Akang ogé ngarasa bebas...!" Nyéh deui seuri.
“Klep!” panto kamar ku manéhna ditutup ti luar. Jung indit, reg ngarandeg, nyéh deui
seuri. Anjing leuweung babaug tikajauhan, mapag léngkah nu rurusuhan. Iwal ti simpéna peuting jeung dalingding angin ogé girimis ipis nu nyakséni peuting éta aya rajapati!***


text:
Allahu Akbar 9x, Allahu Akbar Kabiraw walhamdulillahi katsiiraaw washubhaanallahi bukrataw wa ashiila, laa ilaaha illallahuwallahu akbar, Allahu Akbar Walillaahilhamdu……
Hadirin hadirat Rahimaakumaullah………………………
Surupna panon poe dina wanci magrib kamari, jadi ciciren rengsena ibadah saum urang salila sabulan campleng, kuru cileuh kentel peujit dina waktu sabulan, lantaran ngalaksanakeun saum jeung taraweh sarta ibadah–ibadah Ramadan sigana ku urang sadaya geus dilaksanakeun. Ayeuna urang sadaya mulang deui kana kaayaan sakumaha biasa deui, sabab poe ieu diharamkeun saum, poe ieu waktuna urang sadaya suka bungah, bungah lain lantaran loba dahareun atawa make pakean sarwa anyar, tapi bungah lantaran urang sadaya parantos lulus tina ujian nu cukup beurat, bungah lantaran geus tamat ngalaksanakeun parentah Allah nyaeta ibadah saum Ramadan. Para ‘aidin… Rengse urang ngalaksanakeun ibadah saum sabulan lilana kalawan pinuh harepan mugia ditampi ku Allah Swt. Sahingga jadi wasilah pikeun ngahontal Ridlo katut magfiroh mantenna aamiin..
Sok sanaos shaum dilaksanakeun ku urang ngan sabulan, tapi buah sareng mangfa’atna mugi bisa karaos ku urang sataun, malah salila urang masih hirup di alam dunya, margi Allah swt. ngawajibkeun shaum ka jalma – jalma anu ariman sangkan jadi jalma anu takwa .
Tangtuna oge lain ngan ukur sabulaneun, dina bulan Romadlon wungkul. Hikmah atawa buah tina ibadah shaum kudu katara tur karasa salila urang hirup keneh di alam dunya, sarta diteruskeun tepi ka alam akherat, sahingga dimana urang paamprok jeung allah swt.dina kaayaan Allah ridho ka urang tur urang oge ridho ka Allah swt. Para ‘aidin rawuh a’idat rohimakumulloh nyakitu deui, buah tina ibadah shaum lain ukur keur sasoranganeun wungkul, tapi kudu mibanda ajen sosial, nu karasa ni’mat sarta mangfa’atna lain ku urang wungkul tapi oge ku balarea, nu jadi anggota masyarakat . Mun keur saurang pamingpin, mangfa’at sarta hikmah shaum bisa katinggali sarta karasa ku anak buahna, nu mangrupa jeujeuhan nu mawa kana kasalametan sarta kasejahteraan nu walatra. Mun keu anak buah, atawa rahayat, kudu katinngali tina kata’atan sarta kapatuhan anu satia kanu jadi pamingpin.Keur nu beunghar nu dititipan harta nu loba bakal katara tur karasa berehannana kanu butuh. Keur nu loba pangabutuh atawa nu kokoro, bakal katara sikep hormatna tur babantuna nu satia kanu beunghar. Keur saurang pedagang bkal leuwih ati-ati dina urusan jual meuli. Moal wani deui ngajual ku timbangan anu hampang, meuli ku timbangan anu beurat. Cindekna mah buah tina ibadah shaum, ayana parobahan tina nu goreng kanu alus. Nu disebut bener jeung alusna ibadah, lain ukur ditinggali tina cara jeung tempat sarta waktuna wungkul, tapi bener jeung alusna ibadah bisa ditingali buahna dina kahirupan sapopoe. Sok sanajan carana merenah numutkeun sunnah, ari hikmah atawa buahna teu karasa ngeunah mangka eta ibadah teh can tangtu bisa ditarima ku allah swt. Sakumaha diterangkeun dina hiji riwayat yen aya saurang ibu anu getol solatna, geus puguh anu fardu, dalah anu hukumna sunnah oge estu teu aya nu kaliwat. Para sahabat meunteun ka eta awewe teh tangtu bakal jadi ahli sawarga. Sabab ditingali tina getolna shaolat. Tapi, numutkeun rosululloh saw. Eta awewe teh lain pisurgaeun tapi bakal jadi ahli naraka. Para sahabat kaget, teras naroskeun ka Rosul ngeunaan alesanana, Rosul ngawaler,yen eta awewe teh sanajan getol shalat, tapi loba nganyerikeun atawa ngaganggu ka tatanggana. nuduhkeun yen shalat nu rajin dilakonan ku eta awewe, ngan saukur merhatikeun cara, tempat jeung waktuna wungkul. Teu merhatikeun kana hikmah atawa buah tina eta shalat. Nyaeta akhlak anu hade jeung mulya ka tatangga, minangka batur hirup sapopoe.
Para ‘aidin rawuh ‘aidat rohimakumulloh!
Dina hadist anu diriwayatkeun ku imam Bukhori sareng Muslim anu hartosana :”aya opat rupa, sing saha jalma anu kakeunaan ku opat rupa ieu, mangka manehna jadi jalma munafek tulen. Atawa sing saha anu kakeunaan ku salah sahiji anu opat, mangka manehna aya dina cabang kamunafekan, sahingga manehna bisa ninggalkeunana, nyaeta dimana ngomomg sok bohong, dimana diamanatan sok khianat, dimana jangji sok jalir, dimana pasea sok licik,kajeun teuing manehna sok shaum,shalat tur ngaku dirina muslim”. Dina hadist anu bieu tiasa ku urang kauninga, yen alusna ibadah, boh shaum, shalat jeung sajabana, nyaeta tiasa ditingali tina buahna, nu bisa katara jeung karasa dimana geus campur hirup babarengan jeung papada urang. Sok sanajan alus cara shalatna jeung shaumna numutkeun cara nabi Muhammad saw. Merenah tempatna tur sehat tempatna, tapi mun buahna teu katingali tur karasa ku balarea, mangka eta ibadah teh teu bisa kaasup hade. Hiji jalma sok sanajan getol shalat getol shaum sarta ngaku dirina jalma muslim, tapi mun masih keneh daek nipu, ngabobodo, khianat mun diamanatan, jalir mun jangji jeung sok licik mun pacengkadan atawa perlombaan, mangka eta jalma teh lain salaku muslim, tapi munafek, sok sanajan munafek amali.
Allohu Akbar…Allohu akbar…
Khusus pikeun ibadah shaum, Alloh swt.nguningakeun tujuannana, nyaeta sangkan jalma-jalma anu ariman jadi jalma-jalma anu tarakwa,La’allakum tattaquun. Memang dina bulan Romadlon, suasana katakwaan katara jeung karasa ku urang sadayana. Jalma nu keur ngalaksanakeun shaum mampu nahan dirina tina sagala gawe anu diharamkeun ku Alloh swt. sawangsulna maksakeun diri pikeun ngalaksanakeun sagala anu diparentah ku Alloh swt sareng Rosulna. Masjid-masjid ma’mur, pinuh ku jama’ah shalat taraweh, dina waktu sahur jeung subuh raeng ngaraji Al Quran ngaliwatan pengeras suara patarik – tarik, kotak – kotak amal pinuh ku duit tina sodakoh jeung infak, artis –artis nurut ancrub milu mere ceramah agama, malah ngadadak make tiung sagala.
Dina radio, dina TV padet ku acara ceramah agama, eta kabeh , teu bisa ditolak, mangrupakeun suasana katakwaan. Tapi suasana katakwaan, nu diharepkeun ku Alloh, tangtuna oge lain ukur ngan sabulan Romadoneun, tapi kudu maneuh salilana, salila urang masih hirup keneh di alam dunya.
Allohu Akbar…Allohu akbar…Walillahil Hamd
Para ‘aidin rawuh ‘aidat rohimakumulloh!
Mudah-mudahan ibadah shaum nu ayeuna, bisa nganteurkeun kana tumuwuhna kasadaran dina diri urang, sahingga buahna teu ngan sakadar ganjarna wungkul nu katarima, tapi mibanda kakuatan pikeun ngarobah sikep laku nu teu merenah numutkeun agama, jadi sikep laku nu merenah numutkeun agama, sahingga mawa kana kasalametan dunya sarta akherat


text:
Babad Kawung Baduy
ISI TEKS: Uraian mengenai jenis-jenis Enau, cara menanam, berikut cara mengolah menjadi gula di daerah Baduy.
TRANSLITERASI:
Babad Kawoeng Badoej
(kadjerowan sareng kaloewaran)
[1]
Parijosyannana Raden Kandoeroewan Atmakoesoema wedana distriek Lebak ka wasta Sarmah djaro desya Kanekes djeung wasta Djasmah Tasiněm Taméng kokolot lěmboer Tjibeo djeung Djaéni kokolot lěmboer Kadoekětoeg desya Kanekes pihatoerna: --
Kaajaan kawoeng di dijeu tiloe roepa: --
no.1. Dingaranan kawoeng běněr roepana tangkalna gěde loehoer daoenna pandjang roebak, indjoekna kandel moengkoes tangkal, haroepatna gedé pandjang, leungeunna gědé pandjang.
no.2. Dingaranan kawoeng Saéran tangkalna leutik loehoer, palapahna pandjang, indjoekna ipis tepoeng, haroepatna leutik pandjang bobo leungeunna leutik pandjang, boewahna /tjaroeloek/ leutik.
no.3. Dingaranan kawoeng Banén, tangkalna leutik handap, indjoekna kandel djembet sarta leutik ngan oekoer nakop saroebakna palapah, palapahna pondok leutik, leungeunna leutik pondok.
Ari di dijeu (Kanekes) kawoeng henteu biasa dipelak aja kawoeng djadi oge asal tahi tjareuh baé, saha djělěma noe heula manggih
[2]
Toeloej ditjaangan di handapna sarta noe ngabogaan teu beunang diala koe sedjén djelema, sarta eta kawoeng tara dipindahkeun djeung tangkalna henteu dipiara.
Ari seboetanana kawoeng mimiti djadi diseboetna pětét di mana geus opat palapahna diseboetna tjoemangkok geus kitoe heuleut 10-12 taoen sakira tangkalna eta kawoeng geus teu ngagedéan deui diseboetna tjatjawénéan, ti dinja di mana geus bidjil bareng 4 poetjoek sarta papak djat jang ka loehoer diseboetna mepet, sanggeus mepek/t bidjil tongkol, eta tongkol kira-kira saboelan toeloej moeraj nja eta djadi langgari tjaroeloek.
Ari oemoerna kawoeng nepi ka bidjil tjaroeloek kira-kira koerang leuwih henteu djaoeh tina 20 taoen.
Tina bidjil tjaroeloek nepi ka bidjil leungeun Djeunah nja éta noe pangheulana djeung panghadéna disadap lilana ngan saboelan satengah.
Tina leungeun Djeunah kana bidjil leungeun Béngkel lilana 6 boelan, aja noe těpi ka sataoen oepama noe bentoet mah, sabab disadap djadi meunang gěring.
[3]
Ajeuna njaritakeun bab njadap.
Ari njadap di dijeu (Kanekes) atoeranana dua roepa:
no.1. njadap baris wajoe inoemeun woengkoel, kijeu atoeranana eta kawoeng di mana geus moeraj leungeun Djeunah satengah bulan oemoerna toeloej disigajan koe awi sarta ditaékan diboekaan palapah-palapahna eta kawoeng, dipasian dipitjeun tjangkangna eta leungeun Djeunah, sanadjan kawoeng handap, atawa ngaréndéng djeung kai oge koedoe make sigaj baé.
Geus kitoe toeloej ditinggalkeun, oemoer dalapan powé ti mentas dioméan toeloej ditéang deui ditinggaran lamoen ngoméannana powe Senen, ninggoerna ogé koedoe powe Senen deui datang ka tiloe kali Senen tilu kali minggoe.
Ari djadjawokannana kijeu:
Poen kawoeng kengkeng kawoeng bingkeng diteunggoer koe boedak kereng pakěrěng-kěrěng doek tjereleng-doek tjereleng-doek tjereleng.
Kakarak eta leungeun kawoeng dipeupeuhan /ditinggar/ koe paninggoer, naon baé kaina mah.
[4]
Ari geus anggeus dipeupeuh toeloej dipaoet eta leungeun kawoeng bari diajoenkeun tiloe kali, kijeu djangjawokannana:
Itoe laoet ijeu dano. Tiloe kaliannana ngajoenkeun. Geus kitoe toeloej ditinggalkeun deui.
Ari geus meunang tiloe Senen ditéang deui, toeloej dihajar dipotong leungeunna koe gobang /bedog/ anoe seukeut toeloej dipokok, diboengkoes koe daoen tjariang di djerona dieusian koe palapah salémpak beunang ngabebek. Geus kitu ditinggalkeun deui.
Ti dinja oenggal isoek soré ditéang sarta dikeureutan oenggal-oenggal néang dioelasyan koe palapah solempat noe beunang ngabebek téa.
Lamoen geus tjaian/lahangan kakara disadap/ditandean koe lodong awi/lamoen teu tjaian di djero dalapan powé dipitjeun baé. Ari lodongna noe dipake nandean di djerona make laroe koelit sjajoer.
Ari néangna sapowe sakali oenggal wantji tengah powé.
[5]
Lodongna henteu dibawa, dieurihkeun baé kana kemploeng /lodong pondok/ anoe geus dibakoekeun geusan neang eta sadapan wajoe.
Lebah dinja eta lahang dingarannan wajoe, nja eta lahang noe geus semoe haseum, woengkoel inoemeun, oerang Kanekes Kadjerowan [Badoej Djero] hanteu kongan ngagoela, sabab boejoet/ tjadoe/.
2. Di Kanekes kaloewaran meunang ngagoela atoerannana ninggoer atawa magas saroewa baé djeung noe geus kaseboet di no. 1 ngan ngalana lahang 2 kali, nja éta isoek-isoek djeung soré, sarta lodongna diganti-ganti tapi dina 3-4 kali ngala eta lahang tara ditaheur diinoeman bae karana tatjan réa lahangna sarta lodongna henteu dipoepoet. Di mana geus djoeoeh lahangna toeloej lodongna dipoepoet heula atawa dikoengkoerahan koe tjipanas djeung makae laroe daoen moro beunang ngagélang saban isoek-soré eta lahang djeung lodongna dibawa ka imah toeloej ditjitjikeun kana kekentjeng
[6]
Pangnaheuran dina liang hama toeloej diseuneuan. Ari lodongna toeloej dikoengkoerahan koe tjai. Sanggeus bersih toeloej dipoepoet atawa dikoengkoerahan koe tjipanas di mana rek dipake nandean deui lahang djadi sateroesna kitoe baé.
Ari moepoetna lodong koedoe tepi ka haneut sarta bidjil kesangna oepama koe tjai panas mah soepaja lantis baé dikoengkoerahannana, djadi dina hidji leungeun kawoeng sakoerang-kaoerangna koedoe aja 2 lodong awi baris baganti nandéan sore isoek.
Ari lilana dina hidji leungeun Djeunah anoe hade disadapna nepi ka saboelan.
Tapi anoe goréng mah ngan oekoer 8 powe geus saat. Kitoe deui lahangna dina saban-saban powé hanteu angger reana.
Djadina goela dina hidji leungeun Djeunah noe hadé ngan meunang 60 hoeloe gedé /120 batok/, dikira saroewa djeung 120 hoeloe noe biasa di sedjen desya, sabab di Kanekes kaitoeng kawoeng dina leuweung sarta henteu dipiara
[7]
Djadi kawoengna hapa. Ana kawoengna goréng mah ngan oekoer meunang 10 hoeloe / 20 batok/.
Di Kanekes tara njadap tjoeroeloek sabab langka anoe djoeoeh tjaina – di mana geus njadap Djeunah, ngadago bidjilna leungeun Béngkél baé di mana leungeun Béngkél geus sěděng disadap toeloey njadap leungeun Béngkél baé atoeran migawéna atawa magasna saroewa baé djeung migawé leungeun Djeunah. Tapi tjaiannana dina hade ogé ngan oekoer 8 powé. Ari dina goréng mah ngan 2-3 powé baé.
Djadina goela dinoe hadé hidji leungeun Béngkél ngan meunang 20 hoeloe, (40 batok), ari dinoe goréng mah 4-5 hoeloe baé.
Djadi beubeunangannana dina hidji tangkal kawoeng diitoeng rata:
a. tina Djeunah 35 hoeloe
b. tina Bengkel 12½ hoeloe
Djoemblah 47½ hoeloe
Hargana salawasna tetep dina sahoeloe doewa doewit, sabab goelana hideung sarta kotor, djadi dina hidji tangkal kawoeng ngan meunang 47½ hoeloe [95 batok].
[8]
hargana 95 doewit.
Ari atoeran noeroenkeun lodong tina loehoer kawoeng salawasna disorendang baé kana taktak toeloej dibawa ka imah lahangna ditaheur dina kekentjeng [katil] oepama lahangna geus ngagolak bidjil boedak diseboetna roewab kembang /boedak bohong/.
Ari geus bidjil boedah anoe bodas semoe lemes diseboet goemaah.
Ari geus beukah boeboerijalan diseboetna tjatjaahan.
Ari geus pepeletoesyan sarta ana disioek-sioek semoe ngenja diseboetna roemamat, toeloej dipépés koe moentjang. Oepama teu aja moentjang koe geutah hambérang di mana geus saloehoer toeroet sisina toeloej didjait dikotjek ari geus srék-srékan toehoer toeloej dibatokan [ditjitak] kana batok.
Ari oemoerna kamoengkinan entas disadap nepi ka paéh gantjangna sataoen, elatna sataoen satengah sabab lamoen eta tangkal kawoeng dina tempat tedoeh eta rada lila oemoerna nja eta tepi ka sataoen satengah.
[9]
Ajeuna njaritakeun tangkal kawoeng sakabéh ogé aja gawena (hasilna) tapi di dijeu Kanekes tina tempat leuweung réa kai djeung tara oedoer (?) anoe sok diala ngan:
no.1. Indjoekna dipake woewoeng djeung rangkep hateup imah
2. haténa didjieun sagoe.
3. hoemboetna ditareda.
4. daoenna didjijeun tjajoet, nadah heutjak paré.
5. njéréna didjijeun boeboe.
Diparijos koe poen
Wedana distric Lebak
/… / Atmakoesoema


text:
Sakola
Sakola mangrupa gedong atawa kumpulan gedong tempat prosés kagiatan diajar jeung ngajar. Sarana dina hiji sakola miboga peran penting dina lumangsungna prosés atikan. Sarana nu aya dina hiji sakola nyaéta:
Rohangan diajar[édit | édit sumber]
Rohangan diajar nyaéta hiji rohangan pikeun lumangsungna kagiatan diajar . Rohangan diajar diwangun tina sawatara jenis kagunaan nyaéta:
- Ruang kelas atawa ruang Tatap Beungeut, ruang ieu boga fungsi minangka rohangan tempat siswa nampa palajaran ngaliwatan prosés interaktif antara peserta didik jeung pendidik, ruang diajar diwangun ti sagala rupa ukuran, sarta fungsi.
- Ruang Prakték/Laboratorium ruang anu ngabogaan fungsi minangka tempat peserta didik ngadongkar élmu pangaweruh sarta ngaronjatkeun kaahlian ngaliwatan prakték, latihan, panalungtikan, percobaan. Ruang ieu miboga kahususan sarta dibéré ngaran luyu jeung kahususanna, diantarana:
- Laboratorium Fisika/Kimia/Biologi,
- Laboratorium basa,
- Laboratorium komputer,
- Rohang kamaheran, dll
Ruang Kantor[édit | édit sumber]
Ruang kantor nyaéta hiji tempat di mana Tanaga kaatikan ngalakonan prosés administrasi sakola, dina institusi anu leuwih badag ruang kantor mangrupa hiji gedong anu misah.
Pabukon[édit | édit sumber]
Minangka hiji institusi anu usik dina widang keilmuan, utamana dina nyadiakeun beja ngeunaan rupaning elmu. Ku kituna, ayana perpustakaan pohara penting jeung teu bisa ditawar deui.
Buruan/Lapangan[édit | édit sumber]
Mangrupa wewengkon umum anu miboga sagala rupa fungsi diantarana:
- tempat upacara
- tempat olahraga
- tempat kagiatan luar rohangan
- tempat latihan
- tempat ulin/istirahat
Ruang séjén[édit | édit sumber]
- Kantin/cafetaria
- Ruang organisasi peserta didik (OSIS, Pramuka, SÉNAT)
- Ruang Sanggar organisasi pendidik
- Ruang Komite
- Ruang kaamanan
- Ruang produksi


text:
Renault F1
Renault F1 mangrupakeun salah sahiji bagian ti pabrikan mobil Perancis, Renault anu turun di ajang balap mobil Formula Hiji. Debut tim ieu dimimiti di Grand Prix Inggris 1977. Teras saatos ti dinya, Renault leuwih milih janten pamasok mesin. Era kajayaan Renault sabagai pamasok mesin nyaeta di taun 1990-an, dimana Renault saat eta ngadominasi ajang F1 sareng tim Williams F1 jeung Benetton Formula.
Tim Renault sacara resmi uih deui ka ajang F1 di taun 2002. Taun 2003 lewat Fernando Alonso, tim ieu ngaraih kameunangan perdanana di GP Hungaria. Teras di taun 2005-06, lewat Fernando Alonso oge Renault tiasa janten jawara dunya pembalap sareng jawara dunya konstruktor.


text:
“Eh..da tos Gugah.”
“Aduh, hiji kosong.” Bapana mah api-api reuwas, ngabubungah nu jadi budakna.
“Pasti naros ngimpi, nya?”
“Enya, wengi Nunu ngimpi naon?”
“Nunu ngimpi gaduh hayam katé.”
“Hayam katé, aya sabaraha hayam katéna?”
“Aya
sabaraha, nya.?” Kituna téh bari ngitung ku ramona nu laleutik
rancunit. Hiji, dua, tilu. Enya…aya tilu Pa hayam katéna téh.” Bapana
imut, taar Nunu téh laju dicium.
“Bapa!”
“Kulan?”
“Ari Ambu tos ka pasar?”
“Atos, tadi ti Subuh kénéh.”
“Naha Ambu mah tara ngagugahkeun Nunu?”
“Apan atos ku Bapa.”
“Tara masihan acis deuih.”
“Eh, apan acis bekel Nunu téh ti Ambu.”
“Tara naroskeun ngimpi deuih.”
“Ssst…atos ah, tong nyarios waé, pamali.”
“Pamali téh naon, Pa?”
“Anu teu kénging dipilampah ku Nunu.”
“Naon anu teu kenging dipilampah téh?”
“Nyarioskeun Ambu, nyarioskeun batur, bisi kadangueun, engké batur nyeri haté geura.”
“Jadi, Nunu teu kénging nyarios nya, Pa?”
“Atos,
ah…jung geura ibak, bisi kasiangan sakolana. Ké diseuselan ku Bu Guru.”
Bapana geus baluweng néangan pijawabeunana. Nunu tuluy ngaléos bari
nyésakeun mangréwu patalékan dina uteukna. Bapana gura-giru nyiapkeun
pakéan seragam jeung mumuluk keur budak tunggalna, budak bungsu nu ngan
hiji-hijina.
Mungguh
wanci, tuktekna jarum jam téh kitu jeung kitu baé, iwal batuna soak,
tuktek jarum jam téh beuki ngalonan. Kitu ogé di ieu imah susun,
lalakon kahirupan kulawarga Nunu téh kitu jeung kitu saban poé, kaasup
Nunu, nu saban isuk digeuingkeun ku bapana, ditanyaan ngimpi bari
dibarung sempal guyon. Saheulaanan indungna mah subuh-subuh geus
tuturubun miang ka pasar, ngalapak bungbu dapur. Nepi ka iraha? Boa
nepi ka batuna soak?
Pabeuebeurang
indungna mulang ngaringkid sésa lampah, sésa késang, jeung sésa bungbu
dapur, saheulaanan Nunu mah geus miheulaan mulang ti sakolana.
“Mana bapa manéh?”
“Duka.”
“Baku bapa manéh mah, paling gé masang nomer mun geus euweuh gadag téh.”
“Masang nomer téh naon, Bu?” Indungna ngarénjag, ku teu sangka budakna bakal naya kitu.
“Meunggeus, geura salin kaitu! Ambu rék nyeupankeun sangu. Nunu can dahar apan?”
“Éngké wé, ngantosan Bapa.” Ceuk Nunu bari ngaléos asup ka kamarna.
“Ambu jahat, ambu jahat.”
Buku lécés Nunu pinuh ku éta kalimah. Sa-jam, dua jam, opat jam,
dalapan jam, nepi ka Bapana mulang ogé Nunu masih ngerem manéh di
kamarna.. Indung bapana kaweur, silih salahkeun. Ku bapana diketrokan
gé budak téh teu ngelol baé. Antukna bapana muter jalan jandéla
tukangeun kamar. Katangén ku manéhna Nunu peureum bangun ni’mat pisan,
tampolana halisna kekerenyedan, biwirna runyah-rényoh. Leungeunna
pageuh nanangkeup Sponge Bob paméré manéhna hasil tembus minggu kamari. Bapana ngarahuh, tuluy luncat ka jero.
“Héy….Nunu!
gugah bageur, emam heula yu!” Ramona ngusapan tungtung buuk Nunu, budak
téh gulinggasahan, tapi teu nyaring. Lalaunan kongkolak mata budak téh
muka, semu ngalindur budak téh nyarita;
“Nunu sieun, Pa.” Bari nangkeup bapana.
“Sieun kunaon?”
“Nunu ngimpi diudag-udag oray, tapi orayna téh jiga Ibu jeung Bapa.”
“Cup..cup..ulah sieun, aya bapa ieuh. Yap, ayeuna mah emam heula.” Budakna ukur unggeuk tanda satuju.
Jagat
simpé minuhan méja makan, Nunu jempé, padu lelengutan da puguh can
kumpul pangacian. Indung bapana mah puguh aing-aingan, da pada ngemu
kakeuheul séwang-séwang. Nu kapireng téh ukur sora jangkrik teu apal ti
mendi, sasat nambahan haleungheum peuting. Nunu ukur cuang-cieung,
ngarérét ka indungna, ngalieuk ka Bapana, bet duanana ngajirim kawas
oray dina ngimpina, nu ngahéboskeun peurah, némbongkeun sihungna
séwang-séwangan.
“Saré deui kaituh.” Ceuk Indungna.
“Enya.” Nunu laju ngaléos deui ka kamarna. Nepi ka isuk manéhna teu daék reup, sieun ngimpi deui.
Deui, wanci janari leutik Bapana asup ka kamar Nunu.
“Hayoh, Nunu wengi ngimpi naon deui?”
“Nunu teu ngimpi, Pa.” Bapana bati ngarahuh, ngusapan Nunu, tuluy léos ninggalkeun.
Ti
saprak kajadian harita – Ngimpi diudag oray nu jiga indung bapana –
Nunu can kungsi ngimpi deui. Kacida hayangna manéhna ngimpi, keur
ngabubungah nu jadi Bapa, tapi dalah dikumaha, harepan kari harepan,
impénan kari impénan, dalah dipaksakeun gé hésé. Indungna nu baheula
mah kungsi ngajarkeun du’a ka Nunu, du’a saméméh saré, du’a sangkan
ngimpina éndah. Ngan hanjakal, Pangéran bangun boga maksud séjén, Nunu
leungiteun ngimpina, ngimpina mancawura lir silalatu kasilih kanyataan
nu karandapan ku manéhna. Saban poé bapana nanya, jawaban Nunu angger
baé, yén manéhna teu ngimpi nanaon.
Atuh balukar Nunu teu ngimpi deui cara sasari, bapana téh ngan huleng jentul baé. Rasa salah beuki nalimbeng haté Nunu.
“Bapa kunaon?”
“Henteu, teu kunanaon.”
“Ari TV Nunu mana? Nunu hoyong nongton Sponge Bob.”
“Tos dicandak ku nu gaduhna.”
“Saha
nu gaduhna? Cék Bapa nu Nunu, Bapa ngabohong, nya?” Bapana mureleng,
Nunu tungkul, léos deui ka kamarna. Curat-corét deui dina buku lécésna;
“Ambu jahat, Bapa gé jahat.”
Sababaraha kali manéhna nulis, nepi ka kertas téh pinuh ku corétan
patlot Nunu. Kertas téh dibuntel-buntel, laju dipiceun ka luar jandéla,
kertas ngalayang katebak angin eunteup di imah bédéng tatangga tuluy
kasaput deui, duka eunteup dimana.
***
Saheulaanan,
Hanamangké, ngapak ngalayang kakalayangan sakuliah imah susun, panonna
seukeut lir heulang nyiar mangsa, sedeng rarayna sampurna sarupa
Drupadi. Kasawang ku manéhna aya nu ngalayang kumetip cahayaan lir
cika-cika dina mongkléngna peuting, nyilep néon nu humarurung
sabudeureunana. Manéhna ngadeukeutan, jangjang hideung béh kéncana kop
nyokot éta cika-cika, sedeng jangjang bodasna angger mébér ngajaga
kasaimbangan. Laju diilikan téh, tétéla geuning salambar kertas nu geus
ringsek, kertas lécésna Nunu. Satuluyna kasawang ku manéhna lampu kamar
Nunu nu hurung kénéh, di jerona atra katempo, paroman polos Nunu nu
keur tibra.
“Wilujeng wengi, Nunu!” Ku Emang kabaca tulisan Nunu.” Hanamangké ngaharéwos.
“Emang saha?” Cék Nunu semu lulungu.
“Emang téh dulur Nunu.”
“Naha aya jangjangan?” Nunu kerung.
“Ulah sieun, mending ayeuna mah ngiring jeung Emang yu!”
“Kamana?” Budak lungguh téh nanyakeun.
“Jalan-jalan.”
“Ngapung?”
“Enya.”
“Asik!” Budak téh katangén bungaheun pisan.
Hanamangké
ngeukeupan Nunu ku dua jangjangna, laju dibawa ngapung ngulayaban
sakuriling imah susun, handapeun langit nu peuting ayeuna cangra
kacaangan neon. Sedeng bulan karungkupan mega kota, leuweung beton
jeung imah kaca.
“Mang, hoyong ngapung ka ditu.” Cék Nunu bari nunjuk bulan.
“Ulah bageur, di dieu wé.”
“Naha?”
“Nunu apal carita curug Ciheulang?” Hanamangké nanya bari nunjuk ka curug Ciheulang béh wétan.
“Teu Apal” Nunu gogodeg. Sakédét nétra Nunu dibawa hiber dianjogkeun ka éta tempat.
“Kieu
caritana, jaman baheula aya sakadang heulang, nu bisa hiber leuwih
luhur batan manuk-manuk séjénna. Hiji mangsa sakadang heulang hayang
hiber ka bulan, mapag langit, mapag méga. Dicarék sakadang heulang téh
ku sakadang peusing, éh angger ngeleyed, ahirna sakadang heulang lain
mapag béntang, kalah nutug ninggang lemah, nya tuluy jadi curug, sok
disebut curug Ciheulang.” Cék Hanamangké daria.
“Oh, jadi Nunu ulah hoyong ka bulan, nya Mang?”
“Lain ulah Nunu, tapi mending di dieu baé, ulah luhur luhur teuing, di luhur mah panas।”
“Naha panas?”
“Apan
deukeut ka panon poé, panon poé, panon poé।” Beuki lila sora Mang
Hanamangké beuki ngalonan. Di luar jandéla kamar Nunu panon poé geus
meleték, bangun nu nyésakeun tanaga keur nyaangan kamar Nunu, keur
ngahaneutan kamar nu salila ieu teu weléh beueus.
Kuniang
Nunu hudang, kasampak ku manéhna aya kertas luhureun méja belajar,
kertas nu tilepanana teu pati rapih téh tuluy dibuka, laju dibaca
eusina;
“Nu, hampura Bapa. Bapa nyaah ka Nunu।”
Nunu imut, kecap nyaah dina éta kertas jigana nu ngabungahkeun haténa.
Katangén tina jandéla kamarna nu ngahéabkeun hawa kota, Bapana ngapung
jeung Hanamangké, beuki lila beuki ngajauhan, beuki leutik di mata
Nunu, beuki atra di matapoé. Bapana gugupayan, Nunu males ngagupayan.
Di handap jalma-jalma tinggarimbung ngulibeng hiji waruga bari
tingharéwos jeung papadana lir tinghariengna laleur nu ngagarimbung
runtah.
“Si Juki?” Hiji sora ngaharéwos।
“Masya Allah, kunaon?”
“Jigana mah stress, nomerna teu nembus waé”
Indungna mah ti Subuh kénéh geus indit ka पसर.


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Selasa, 23 November 2010
Seungit Malati
ASK-PASUNDAN JAYA
Matak nambah cahayaan mun panganten istri dikarangan ku kembang malati.Ditingali meni sedep,diambeu meni seungit nambah gairah.kembang malati nu minuhan rohangan matak seger.Eta mun malati dina kawinan.Bandingkeun jeung seungit malati dina wanci peuting,kaayaan spi jempling ngan kadenge sora angin peuting nu tiis nyecep kana tulang,bulupunduk matak nangtung,katembong bodas ngabelebat.Rasa heran jadi sieun, seungit malati ngadeukeutan,awak teu bisa gerak,sora bueuk nambah keueung.Katingali oge panganten gaib


text:
Daniel Bernoulli
Daniel Bernoulli lahir taun 1700 ti hiji kulawarga anu boga sajarah panjang minangka ahli matématika.[1] Nalika lahir, bapana jadi pupuhu jurusan matématika di universitas Gruningen, Walanda.[1] Bapana boga pangaruh anu kuat dina kamekaran Daniel Bernoulli komo mutuskeun yén jalan Daniel Bernoulli téh jadi padagan, lain ahli matématika saperti dirina.[1]
Tapi Daniel ngalawan kahayang bapana, anjeunna kalahka haying jadi ahli matématika siga bapana.[1] Sakumaha bapana, Daniel kalahka kapincut kana élmu matématika, tapi dina lalampahanana ,bapana Daniel mutuskeun anakna sangkan jadi dokter daripada jadi ahli matématika alatan numutkeun anjeunna, jadi ahli matématika hartina bakal kurang duit.[1] Ari pék justru dina dunya kadokteran pisan anjeunna jadi kawentar.[1] Dumasar bekel kaahlianana dina matématika, Daniel manggihan cara ngukur tekanan getih.[1] Ti dinya pisan awalna téori hidrodinamika anu kawentar dimimitian.[1]
Sasaruaan dasar dina hidrodinamika geus bisa ditaratas jeung dirumuskeun ku Bernoulli kalawan hade, nu antukna bisa dimangpaatkeun pikeun ngajelaskeun ejala fisis anu aya hubunganana jeung aliran cai.[2] Sasaruaan dasar éta téh disebut minangka Sasaruaan (id:Persamaan) Bernoulli atawa téoréma Bernoulli, nyaéta hiji persamaan anu ngajelaskeun rupa-rupa hal anu aya kaitanana jeung gancang (id:kecepatan), luhurna beungeut zat cair, jeung tekenanna.[2] Sasaruaan anu geus dihasilkeun ku Bernoulli éta téh ogé bisa disebut minangka Hukum Bernoulli, nyaéta hukum anu bisa dipaké pikeun ngajelaskeun gejala anu aya hubunganana jeung gerakan zat alir ngaliwatan hiji penampang pipa.[2]


text:
Osan
Artikel ieu ngeunaan Osan, Républik Koréa. Tempo Osan Air Base keur pangkalan militér Amérika.
Osan nyaéta kota di Propinsi Gyeonggi, Koréa Kidul, kurang leuwih 35 km kiduleun Seoul. Pangeusi kota Osan kurang leuwih 120.000 jiwa. Perékonomian lokal dirojong ku campuran usaha agrikultur jeung industri.
Di Osan, kasohor aya salasahiji pasar panggedéna di Koréa Kidul, Pasar Osan, nu geus lumangsung ti mulai 1972.[rujukan?]Kota ieu mangrupakeun tempat kajadian pangperangan ngalawan komunis nalika Perang Koréa dina taun 1950, saméméh ahirna dibébaskeun ku pasukan Amérika; aya patung pasukan PBB di wates kota.
Basis Angkatan Udara Amérika Serikat dingaranan sanggeusna, Osan AB, henteu bener-bener aya di Osan, tapi 8 km ka beulah kiduleunnana, nyaéta di Songtan (baheulana mangrupakeun kota anu misah) ti Pyeongtaék.
Statistik[édit | édit sumber]
- Séjénna:


text:
Asia
Buana Asia diwatesan ku ngabagi Éropa jeung Afrika tina daratan Afrika-Eurasia nu sakitu legana. Watesna teu pati écés, komo di lebah Asia jeung Éropa mah: Asia jeung Afrika tepung deukeut Terusan Suéz, sedengkeun jeung Éropa aya di sapanjang Dardanéla, Laut Marmara, Bosporus, Laut Hideung, pagunungan Kaukasus, Laut Kaspia, Walungan Ural. Kira 60% ti populasi sadunya aya di Asia. Tempo ogé Eurasia.
Wewengkon Asia ngawengku buana Asia jeung sababaraha pulo sabudeureunana di Samudera Indonésia jeung Pasifik.
Daptar eusi
Subwilayah[édit | édit sumber]
Sakumaha nu geus disebutkeun yén Asia bisa dianggap salaku subwilayah Eurasia nu leuwih gedé. Pikeun babagian nurutkeun istilah ieu, tempo Eurasia Kalér jeung Eurasia Tengah.
Asia mindeng dibagi jadi sababaraha subwilayah:
Asia Kalér[édit | édit sumber]
Istilah ieu jarang dipaké ku ahli géografi, tapi biasana nujul ka bagian Asia wewengkon Rusia, nu ogé katelah Sibéria. Kadang nagara-nagara Asia di béh kalér kayaning Kazastan ogé kaasup Asia Kalér.
Asia Tengah[édit | édit sumber]
Taya konsénsus ngeunaan istilah ieu, tapi biasana Asia Tengah ngawengku
- Républik Asia Tengah Kazastan, Uzbékistan, Tajikistan, Turkménistan, jeung Kirgistan.
- Afganistan, Mongolia, jeung wewengkon kulon Cina.
Asia Wétan[édit | édit sumber]
Asia Wétan ngawengku:
- Kapuloan Pasifik Taiwan jeung Jepang.
- Koréa Kalér jeung Kidul di Bojong Koréa.
- Cina, utamana wewengkon wétan
Kadang Mongolia ogé diasupkeun ka Asia Wétan.
Asia Tenggara[édit | édit sumber]
Asia Tenggara ngawengku Bojong Malaya, Indocina, jeung nagara-nagara di Samudra Indonésia jeung Pasifik, nyaéta nagara-nagara
- di Asia Tenggara Darat: Myanmar, Muangtai, Laos, Kamboja, jeung Viétnam
- di Asia Tenggara Maritim: Malaysia, Filipina, Singapura, Indonésia, Brunéi, jeung Timor Wétan.
Malaysia kabeulah dua ku Laut Cina Kidul.
Asia Kidul[édit | édit sumber]
Asia kidul nujul ka subbenua India, nu ngawengku
- Wilayah Himalaya India, Pakistan, Népal, Butan, jeung Bangladés
- nagara-nagara Samudra Indonésia: Sri Langka jeung Maldiva.
Asia Kidul-kuloneun[édit | édit sumber]
Katelah ogé Timur Tengah, najan sabenerna mah istilah éta ngawengku ogé nagara-nagara Afrika Kalér. Wewengkon ieu bisa dibagi-bagi deui kana
- Anatolia, nu ngawengku nagara Turki
- Siprus di Laut Méditerania.
- Levant atawa Wétan Deukeut, nu ngawengku Suriah, Israél, Jordania, Libanon jeung Irak.
- Bojong Arabia, ngawengku Saudi Arabia, Uni Émirat Arab, Bahrain, Qatar, Oman, Yaman jeung kadang-kadang Kuwait.
- Wewengkon Kaucasus, ngawengku nagara Jorjia, Azerbaijan jeung Arménia.
- The Iranian Plateau, containing Iran and parts of other nations.
Also see Gulf States, for a different grouping involving several of the above countries.
Dénsitas populasi[édit | édit sumber]
Di handap dibéréndélkeun nagara-nagara katut dénsitas populasina.
Teu kawas gambaran dina artikel nagara-nagara, the figures in this table are based on aréas including inland water bodies (lakes, reservoirs, rivers) and may therefore be lower here.
Mesir, Rusia, Kazastan, Jorjia, Azérbaijan, jeung Turki, diasupkeun ogé dina tabel, najan ukur sabagian wilayahna nu asup Asia. Sisi Kulon jeung Jalur Gaza dihijikeun dina Paléstina.


text:
Kolécér
Kolécér nyaéta nu wangunna silinder sarta bilah-bilah di sisina anu bisa muter dina hiji as ngagunakeun tanaga mesin atawa aliran angin, gas, sarta cairan.[1] Kolecer oge bisa disebut kai atawa awi panjang ipis nu ditengah-tengahna make as sarta muih katebak angin.[2] Sabot muter, kolécér baris ngahasilkeun tanaga dorong anu kuat ku kituna sanggup ngagerakkeun hiji barang, kawas anu lumangsung dina kolécér kapal sarta kapal udara.[1] Kolécér kapal perenahna dina tungtung handap awak kapal.[1] Kolécér kasebut digawé kawas baud anu muter dina porosna, luyu jeung tanaga anu dibeunangkeun.[1] Waktu muter, kolécér nyorong cai ka tujul tukang.[1] Dorongan ieu anu saterusna ngagerakkeun kapal ka arah hareup.[1]
Kolécér kapal[édit | édit sumber]
Kapal leutik ngan ngabogaan hiji kolécér, sedengkeun kapal badag ngabogaan sakurang-kurangna opat kolécér.[1] Jumlah bilah kolécér kira-kira antara dua nepi ka tujuh siki, sanajan biasana mah jumlahna téh opat atawa lima siki.[1] Bilah-bilah ieu umumna wangunna rubak sarta pondok ku kituna sanggup ngahasilkeun daya dorong anu leuwih badag pikeun kapal kasebut.[1] Kolécér dina kapal badag biasana ngahasilkeun kacepatan muterna 100 rpm (revolutions pér minute) ku kituna sanggup ngusikkeun kapal kalayan kacepatan kira-kira 20 knot (1knot = 1,85 km/jam) Diaméter kolécér kira-kira antara 0,15 m dina kapal anu ukuranana leutik nepi ka 7,6 m dina kapal tanker.[1] Umumna kolécér kapal dijieun tina logam, kawas parunggu, waja, nikel, alumunium, sarta beusi.[1]
Kolécér Kapal Udara[édit | édit sumber]
Kolécér kapal udara ngabogaan ukuran bilah anu leuwih leutik batan kolécér kapal.[1] Sajaba ti éta, kolécér kapal udara ogé leuwih hampang ku kituna bisa muter leuwih gancang sarta digawé leuwih sakeudeung.[1] Bilah kolécér kapal udara ngabogaan karakteristik wangun anu sarua jeung jangjang kapal.[1] Duanana ngabogaan dua penampang sisi anu béda, sisi anu hiji rata sarta sisi anu séjén ngawangun budeuran.[1] Sisi kolécér anu ngawangun budeur éta nyanghareup ka arah hiberna kapal.[1] Sabot muter, aliran hawa anu nyérélék dina sisi budeuran leuwih kuat batan sisi rata di tukang ku kituna ngahasilkeun tekenan hawa anu leuwih badag di tukang kolécér.[1]


text:
Di layanan plus-plus, dina salah sahiji tempat karaoke nu aya di jawa barat. Aya salah saurang lalaki nu bu'ukna rada botak saetik, sebut weh ngarana "OM MAMAN". Manehana ker nuju karaokean di dinya sosoranganan.
Dina wartos eta oge, aya datang saurang awewe (cabe-cabean) nu numayan geulis kawanti-wanti, nu tiasa gening ku urang sebut pramuria. Nah, lebet tah awewe eta teh sarta nawaran " JASA " ka mang maman teh, nah kieu cenah carita lengkap sundana teh.
Carita Lucu Sunda, Layanan Plus-Plus Ruang Karaoke
Pramuria: " Hay om? Sorangan wae eyy, peryogi bade di rencangan ku abdi Om?"
Mang Maman: " Rencangan naon nya? " (Pura-pura teu nyaho)
Pramuria: " Yah, Si Om mah! Pura-pura teu terang eyy. Nya direncangan mondok laaah om... ML kitu Om.. " (Bari seuri centil)
Mang maman: " Hmm.. Ohh! " (Bari ningali si awewe) "Emang eneng tiasa sepertos pamajikan abdi kitu neng? "
Pramuria: " Hmmm... Dasar.. Botak, Pelit!" (Bari jur weh, ngaloyor anjeuna mangkat kaluar ruangan tempat karaoke eta.)
----
End..


text:
Contona leutik, di sagala rupa gedong luhur di China, euweuh anu ngaranna lanté 13 sarta 14. Nurutkeun kapercayaan maranéhanana, kadua angka kasebut henteu mawa hoki. Di Kulon, angka 13 ogé dianggap angka apes. Kitu ogé di sagala rupa belahan dunya séjénna. Lamun urang perhatikan nomer-nomer di jero lift gedong-gedong luhur dunya, Anjeun moal jumpai lanté 13. Biasana, sanggeus angka 12 mangka langsung ‘ngajleng’ ka angka 14. Atawa ti angka 12 mangka 12a tiheula anyar 14. Fenomena ieu aya di loba nagara dunya, kaasup Indonésia.
Naha angka 13 dianggap angka anu mawa kekurang-beruntungan? Sabenerna, kepecayaan tahayul sarta rupa-rupa mitos anu aya asalna ti pangatahuan kuno ngaranna Kabbalah. Kabalah mangrupa hiji ajaran mistis kuna, anu geus dirapalkan ku Déwan Penyihir pangluhurna rezim Fir’aun anu saterusna diteruskeun ku para penyihir, pesulap, peramal, paranormal, sarta sajabana—terlebih ku kaum Zionis-yahudi anu saterusna mengangkatnya jadi hiji gerakan politis—dan ayeuna ieu, ajaran Kabbalah geus jadi tren anyar di golongan selebritis dunya.
Bangsa Yahudi saprak baheula mangrupa kaum anu sacara heureut miara Kabbalah. Di Marseilles, Perancis Kidul, bangsa Yahudi ieu ngabukukeun ajaran Kabbalah anu saméméhna ngan diturunkeun liwat lisan sarta sacara rerencepan. Maranéhanana ogé dipikawanoh ku kaum anu gemar mengutak-atik angka-angka (numerologi), ku kituna maranéhanana dipikawanoh ogé ku kaum Geometrian.
Nurutkeun maranéhanana, angka 13 mangrupa salah sahiji angka suci anu ngandung sagala rupa daya magis sarta sisi religius, babarengan jeung angka 11 sarta 666. Sabab éta, dina sagala rupa simbol patali Kabbalisme, maranéhanana sok menyusupkan unsur angka 13 ka jerona. Kartu Tarot contona, éta jumlahna 13. Ogé Kartu Remi, jumlahna 13 (As, 2-9, Jack, Queen, King).
Penyisipan simbol angka 13 pangbadagna sapanjang sajarah manusa dipigawé kaum ieu ka dina lambang nagara Amérika Sarikat. The Seal of United States of America anu diwangun ti dua sisi (Manuk Elang sarta Piramida Illuminati) sarat jeung angka 13.
Ieu pisan buktina:
-13 béntang di luhur sirah Elang nyieun Béntang David.
-13 gurat di perisai atawa tameng manuk.
-13 daun zaitun di suku katuhu manuk.
-13 butir zaitun anu tersembul di antara-antara daun zaitun.
-13 anak panah.
-13 bulu di tungtung anak panah.
-13 hurup anu nyieun kalimah ‘Annuit Coeptis’-13 hurup anu nyieun kalimah ‘Annuit Coeptis’
-13 hurup anu nyieun kalimah ‘E Pluribus Unum’
-13 lapisan batu anu nyieun piramida.
-13 X 9 titik anu mengitari Béntang David di luhur sirah Elang.
Sajaba menyisipkan angka 13 ka dina lambang nagara, logo-logo pausahaan badag Amérika Sarikat ogé kitu kawas logo Mcdonalds, Arbyss, Startrek. Com, Westel, sarta sajabana. Angka 13 bisa ditempo lamun logo-logo ieu diputer sacara vertikal. Kitu ogé, markas pusat Micosoft disebut minangka The Double Thirteen atawa Double-13, luyu kalayan logo Microsoft anu dijieun nyarupaan hiji jandela (Windows), padahal saéstuna éta mangrupa angka 1313.
lucuna, cacak angka 13 nyebar dina sagala rupa rupa, bangsa Amérika rupina ogé nganggap angka 13 minangka angka anu kudu dihindari. Wangunan-wangunan luhur di Amérika jarang anu ngagunakeun angka 13 minangka angka lanténa. Komo dina kandang-kandang kuda pacuan kitu ogé ayana, ti kandang bernomor 12, tuluy 12a, langsung ka nomer 14. Euweuh angka 13.
Kaum Kabbalis pohara ngagungkeun angka 13, sajaba tangtu waé angka-angka séjénna kawas angka 11 sarta 666. Angka ieu dipaké dina sagala rupa ritual setan maranéhanana. Komo simbol Baphomet atawa Kapala Embé Mendez (Mendez Goat) ogé dipapaésan simbol 13. Éta pisan sababna angka 13 dianggap minangka angka apes alatan jadi bagian utama ti ritual setan.
Percaya atawa henteu??ulah katiban musyrik..dosa, Gan!


text:
Di caritakeun aya saurang istri anu hobi pisan kana nguseup. Sanajan awewe, lamun anjeuna teu pernah gentar cecak ngusep sosorangan, tempat favoritna nyaeta di laut atawa di danau ku sabab merenan gratis atawa henteu mayar lur.
Dina hiji dinten, anjeuna indit ka salah sahiji danau nu aya di jawa barat. Make parahu anu tos sewana, anjeuna langsung ngaluncur ka TKP (ka tengah danau). Lamun di danau eta aya larangan yen: "Dilarang Memancing Disini". Lamun si istri henteu ngahiraukeun larangan eta, ku sabab teu aya sasaha di dinya.
Sapertos nepi di tengah-tengah danau nu di tuju, anjeuna teras eren jeung mulai langsung ngalungkeun jangkar parahuna. Ngaleungitkeun hawa kacape, anjeuna teras maca buku hela sakedeng nu atos disiapken saencana.
Wanci sang istri eta kuer maca buku, dina hiji mangsa datang saurang petugas lalaki penjaga danau eta, teras langsung nyamperkeun ka parahu nu ditumpakan ku sang istri. Nah kieu cenah:
Petugas: “Punten bu, naon anu keur ibu lakukeun di danau ieu??”
Istri: Ker maca buku lah..! (sabari gugurutu dijero hate) Lah, laina atos jelas katinggalian ku akang.”
Petugas: “Kieu bu, Ibu tos aya di di area anu dilarang ajang mancing.”
Istri: “Oh, punten kang! Tapi abdi mah keur maca buku, laina keur mancing kang..??”
Petugas: “Nya.. Terang bu. Margi, lamun abdi tinggali-tingali ibu tos nyandak perlengkapan lengkap ajang mancing. Jadi ibu bisa iraha wae mancing di dieu. Ayena, Abdi kapaksa nyandak ibu ka kantor jeung masihan surat pelanggaran.”
Istri: “Sugan teu eling si akang mah! Piraku surat pelanggaran jang saukur abdi ngan maca buku hungkul di dieu??!!”
Istri: “Tapi kan abdi keur maca buku, laina keur mancing kang..!!”
Istri: “Okeh lamun kitu mah! (Bari rada emosi) Ayena, abdi oge bade nungtut balik ka akang, dina pelanggaran PELECEHAN S*KSUAL..!”
Petugas: “Eyy, naha kitu?! Apan uing mah henteu ngalakukeun kos kitu ka ibu. Da tatadi oge can nyabak saetik-etik acan!!”
Istri: “Sabab akang atos nyandak perlengkapan lengkap ajang ngalakukeun eta! Jadi akang bisa ngalakukeun eta iraha wae..!”
Petugas: “Ohh, nya entos atuh bu "Mangga atuh dilanjut keun deui maca bukuna”.
Nah, akhirna mangkat oge si petugas lalaki ninggalkeun parahu sang istri nu keur maca buku eta, bari ngomong na jero hate: "Jad*h teh ibu-ibu..!" Tuluy sang istri eta oge cicing-cicing mulai ngalungkeun jejerna ka danau bari pura-pura maca buku.
-------
End..
Baca oge:
Cerita Pondok "Pa Alus-alus Umpan Jang Nguseup" ?!


text:
Salian Kumbakarna ngagaduhan pun adi istri nu ngaranna Salfinawa jeung oge ngagaduhan mamang anu ngaranna Prahasta. Tapi mamangna teh gugur ku Hanoman waktos Rahwana diculik ku Dewi Sinta anu kacida pisan kalakuanana. Prahasta pupus di mana sirahna dipotong ku Hanman. Saterasna di gulingkeun ka payuneun Rahwana. Rahwana ge dina kaayaan nu sedih ku pupusna Prahasta jeung oge kaleungitan Gunawan anu di pikanyaahna.
Sri Rama nu kantos masihan kasempetan sangkan Rahwana sadar tina kasalahanana. Tapina Rahwana miboga sangkaan anu goreng , manehna kalah ambek. Kumbakarna salaku dulur deukeutna nyoba mukakeun pamadeganana sarta nyadarkeun Rahwana. Tapina Rahwana teu ka pangaruhan jeung leuwih geram. Rahwana menta bantuan Kumbakarna kanggo ngahogaan Dewi Sinta. Tapina Kumbakarna nolak sacara halus, saking ambekna Rahwana ngusir Kumbakarna jeung ngancem moal mere harta warisan. Rahwana teu tega mutuskeun tali babarayaana sareung Kumbakarna.
Tapina Kumbakarna ambek terus balik nuntut, menta hak warisan ti kaluargana. Sarta siap ngahadapan pun lanceuk. Omonganna bener pisan di laksanakeun. Rahwana anu tara nyerah ngucapkeun pangampura ka kabeuh jelema. Tapi ieu anu kahiji kalina Kumbakarna ngucapkeun pangampura jeung menta ngarah Kumbakarna hayang perang ngalawan Sri Rama, haei na nepi kaluruh.
Akhirna Rahwana mantuan dina perang sanajan manehna ka paksa kudu ngalawan pun adi anu di pikanyaahna, nyaeta Gunawan Wibisana. Kumbakarna perang lain ku sabab ngabela bangsa jeung nagarana .
Puncak gunung gokarna mah nyaeta tempat Kumbakarna ulin jeung Gunawan. Tempat eta nu nyimpen loba kenangan sareung pun adi anu di pikanyaahna.
Tapi ti sebrang nu sanes di Gunung Samulya pasukan serRama jeung aya loba jelema monyet diantarana Anoman, Suganda nu siap kanggo ngahadang pasukan Buta anu ngabawa kumba sabab teu jauh tidinya sri Rama Laksamana jeung Gunawan nyaksian jelema monyet nu perang ngalawan musuhna. Loba Buta nu pupus ku gada prajurit jelema monyet, perang nu kajadianna antara Rahwana jeung Sri Rama, sabenerna mah urusan pribadi. Tapi ayana kaserakahan Rahwana rakyat oge anu janten korbanna.
Salian kitu oge nyawa anu di korbankeun Rahwana raja Alangka Dirja. Tapi rarasaan dulurna mah anu janten di libatkeun, saperti nu kajadian ka Kumbakarna jeung Gunawan, maranehna kapaksa papisah mangtaun-taun anu sakitu lilana tapi maranehna saling pikanyaah pisan. Tapi mun papanggih kaduana sok kapaksa kudu perang di pihak anu berlawanan. Gunawan di usir ku Rahwana lantaran nolak kabejatan Rahwana kusabab kitu Gunawan di usir ku Rahwana.
Sawaktos Sugriwa ngalakonan ngalawan Kumbakarna anu sempet-sempetna lengit tina perang nu senggitna, Sugriwa loncat ngagalantungan dina awakna Kumbakarna. Sugriwa nu kantos numpak kana puggung Kumbakarna jeung nyepengan sirahna jeung di jeweran duanana cepil Kumbakarna nepikeun ka rawing. Salian ti eta irung Kumbakarna ge di geugeul.
Tragis pupusna Kumbakarna pikeun ngalakonan sareung Laksamana Kumbakarna ngalungkeun awak Laksamana ka loba jelema monyet nu aya di dinya. Tapi Laksamana tiasa bankit deui teras nyabut panahna kanggo ngabidik Kumbakarna. Panah oge nusuk panangan katuhu Kumbakarna nepi ka buntung na. Laksamana di tegur ku Rama ku sabab di anggap mainkeun pupusna Kumbakarna. Sabenerna mah Laksamana ngamaksud ngabidik tenggorokanana Kumbakarna. Tapi sasaranna meleset jadi Rama nu nyokot alih parlawanan. Teras panah beunang kana lengeun kenca Kumbakarna sedengkeun bidikan panah anu kadua beunang kana suku kenca Kumbakarna.
Sateuacan jelang pupusna Kumbakarna, manehna hayang papaanggih sareung Gunawan. Gunawan oge di izinan ku Rama kanggo papanggih jeung Kumbakarna. Tapi nembe satengahna perjalanan, Gunawan balik deui ku sabab manehna teu tega ningali kaayaan Kumbakarna ti kadeukeutan, saatos dua lengeuna jeung hiji suku Kumbakarna buntung kapanah nepi ka Kumbakarna teu tiasa tatih, awak Kumbakarna oge gulang-guling wae.
Rama ge masihan kasempetan nu kadua ka Gunawan kanggo papanggih jeung lanceukna nyaeta Kumbakarna. Akhirna Gunawan miboga nyali kanggo papanggih jeung Kumbakarna. Gunawan sedih pisan ningali kaayaan Kumbakarna. Tapi Kumbakarna anu kantos pasrah kana kaayaanana. Kumbakarna ngarasa bungah pisan ku sabab anjeunna tiasa papanggih sareung Gunawan. Sateuacan pupus, Kumbakarna mere amanat ka Gunawan kanggo ngumpulkeun kabeuh awakna anu leungit ka bidik ku panah.
http://sepengatahuanku.blogspot.com/2014/03/cerita-wayang-golek-dalam-bahasa-sunda-kumbakarna-gugur.html


text:
Ari asalna éta gunung, disebutna lain Gunung Guntur atawa Gunung Agung, tapi Gunung Kutu ngaranna.
Waktu Sunan Rangga Lawé, jeneng ratu di Timbanganten, nagarana di Korobokan, kagungan sadérék istri hiji, jenenganana Maharaja Inten Déwata; éta téh rakana Sunan Rangga Lawé anu saibu sarama.
Ari éta Maharaja Inten Déwata, henteu kersa calik di nagara, kersana midusunan baé, ngan aya saurang anu ngiring ka Maharaja Inten Déwata, pangasuhna lalaki enggeus kolot kacida, ngaranna Batara Rambut Putih.
Kacarios Sunan Rangga Lawé, keur dideuheusan ku para mantri, ponggawa jeung para abdi-abdi kabéh, Papatih unjukan, “Jisim abdi mendak pisitueun teu kinten pisan saena, ku emutan, upami geus didamelan situ téh, tegalan sadayana tangtos seep dianggo sawah. Ari nu kagungan éta pisitueun, raka Gusti, Maharaja Inten Déwata.”
Sunan Rangga Lawé ngadawuh, “Gampang, lamun kitu mah.” Lajeng miwarang hiji mantri, dawuhanana, “Manéh, ayeuna kudu leumpang ngadeuheusan ka Aceuk, dipiwarang ku aing, nyuhunkeun éta pisitueun bade ditambak, dijieun situ, sabab réa pihasileunana. Los, manéh geura leumpang.” Kacaturkeun éta mantri ka bumi Maharaja Inten Déwata, cong nyembah, bari gék diuk. Mariksa Maharaja Inten Déwata ka éta mantri, “Dipiwarang naon ku Gusti manéh?”
Barang datang ka nagara, tuluy diunjukkeun sadayana, sadawuhan Maharaja Inten Déwata; dawuhan Sunan Rangga Lawé, “Kajeun ari teu dilelerkeun mah.”
Heubeul ti heubeul, réa abdi-abdi nu laleutik arunjukan ku manéh, hayang didamel éta situ, supaya abdi-abdi baroga sawah kabéh.
Kacarios Sunan Rangga Lawé, dua tilu kali miwarangan neda éta pisitueun, henteu baé dilelerkeun ku rakana, henteu tiasa maksa Sunan Rangga Lawé, tina sabab isin ku raka. Aya sahiji mantri anu pangkolotna, unjukan ka Sunan Rangga Lawé, “Abdi mah heran ku Gusti, henteu nyaah ka abdi-abdi anu laksa rebu, bet ajrih ku raka istri, ari pamiraos jisim abdi, Gusti téh jeneng Ratu di Timbanganten, teu aya nu leuwih ageung ti Gamparan, sanajan raka oge kaereh kajiwa bumi ku Gamparan. Naha Gamparan beunang dihalang-halang, lamun kitu mah, di Timbanganten téh aya ratu dua, hiji istri hiji pameget.”
Sunan Rangga Lawé sanggeus ngadangu piunjukna mantri, langkung-langkung benduna, ngaraos yen enya éta sapihatur mantri, lajeng ngadawuh, “Ayeuna kumpulkeun abdi-abdi kabéh, pada marawa pacul reujeung parabot nu rek nyitu poé ayeuna, urang tambak.”
Abdi-abdi, sanggeus meunang timbalan, sumawonna anu ngadenge, nu teu ngadenge oge nyeueung nu marawa pacul jeung pangali, jelema rewu laksa budal ti lemburna, nuturkeun ka baturna nu loba. Kacarios Sunan Rangga Lawé angkat kuanjeun, barang sumping ka pisitueun, tuluy nimbalan, saurna, “Geura prak geura pigawé.”
Gancaning carita, éta situ anggeus ditambakna. Malah-malah caina enggeus leber ka lembur, Maharaja Inten Déwata kaliwat ngenes manahna, kusabab raina nganggo sawenang-wenang. Maharaja Inten Déwata asup ka bumi, nyandak kekemben hiji, raksukan hiji. Lajeng angkat ngajugjug ka sahiji gunung leutik, anu deukeut ka Gunung Kutu, anu katelah ayeuna Gunung Putri, sabab dianggo eureun ku Putri Maharaja Inten Déwata.
Sanggeus aso, lajeng ngadawuh ka Batara Rambut Putih, “Ayeuna, Aki nyieun jolang eukeur wadah cai jeung nyokot taneuh sakeupeul, aing deuk naék ka Gunung Kutu.”
Matur Batara Rambut Putih, “Gusti, rek ngersakeun naon angkat ka Gunung Kutu?”
Nyaur deui Maharaja Inten Déwata, “Teu dék naon-naon, aing mah ngan hayang nyaho baé ti éta luhur gunung.”
Batara Rambut Putih tuluy nyieun jolang, sarta dieusian cai jeung taneuh sakeupeul. Lajeng Maharaja Inten Déwata naék ka Gunung Kutu. Sasumpingna ka puncak éta gunung, tuluy éta taneuh sakeupeul diawur-awur dina luhur gunung reujeung cai anu sajolang téa dibahekeun. Sanggeus dibahekeun, Maharaja Inten Déwata lungsur ti luhur Gunung Kutu ka Gunung Putri. Batara Rambut Putih henteu tinggal. Pada harita keneh, poék mongkleng buta rata di Tanah Timbanganten.
Henteu lila jumegur dina pucuk Gunung Kutu, seuneu ninggang kana imah, loba jelema nu paraéh, sato hewan pararaéh, imah kahuru; liwat saking ruksakna nagara Korobokan. Jelema anu henteu katinggang, anu jauh ti nagara Korobokan, kalabur sakira-kira teu katepi ku seuneu jeung ku batu. Gunung Kutu beuki gedé seuneuna, beuki loba batuna anu kaluar, malah gunung anu antel ka Gunung Kutu pada obah kabéh.
Dina waktu harita, jalma-jalman menak, kuring, sakalangkung pisan sarusaheunana, tina manggih bahla sakitu gedéna, dina jero opat puluh poé, opat puluh peuting, henteu ngingetkeun kana salamet, ingétanana anu araya, saperti kiamat baé, tina ningal sakitu poharana loba pisan karuksakanana. Malah dina waktu harita, abdi-abdi nu henteu katinggang urug, kalaburna masing-masing nu ngétan, ngulon, ngalér, ngidul, geus teu ngurus raja bandana, saperti nu kabur ka Bandung, ka Cianjur, ka Karawang jeung ka séjén nagara; éta réa pisan nu teu baralik deui ka nagara Korobokan. Tuluy baé ngalumbara, nepi ka turun tumurun ka anak incuna; ari nagara Timbanganten mah, ngan dijieun itung-itung nagara pusaka baé, turunan ti karuhunna.
Sunan Rangga Lawé enggeus ngaraos salirana balai sakieu gedéna, tangtu ti rakana, ti Maharaja Inten Déwata datangna. Énggal kaluar Sunan Rangga Lawé ti nagara Korobokan, dék néangan rakana Maharaja Inten Déwata. Ngajugjug ka Gunung Putri, katingali Maharaja Inten Déwata ngadeg dina batu. Sunan Rangga Lawé gagancangan moro ka rakana. Sanggeus patepang, Sunan Rangga Lawé ngarangkul kana sampéanana, tobat sarta nangis, neda dihampura sagala kalepatanana. Tuluy dihampura ku Maharaja Inten Déwata. Tanda geus dihampura, seuneu anu hurung pareum, sora anu pating beledug répéh, batu anu cara hujan datangna tina luhur gunung leungit kabéh. Sanggeus kitu, Sunan Rangga Lawé matur ka rakana, “Sumangga, Aceuk, ayeuna urang mulih ka Nagara.”
Maharaja Inten Déwata nyaur, “Aceuk mo balik deui ka Nagara, deuk nurutkeun kahayang ati baé, jeung baring supagi ieu gunung jadi deui cara kieu petana, nyebut baé ngaran Aceuk jeung ngaran Aki Batara Rambut Putih, salamet mo aya kitu kieu, masih jadi oge.”
Maharaja Inten Déwata jeung Batara Rambut Putih sanggeus sasauran musna ti payuneun Sunan Rangga Lawé; henteu kacarios ka mana angkatna atawa di mana calikna.
Sanggeus Maharaja Inten Déwata musna, Sunan Rangga Lawé mulih ka nagara Korobokan. Tapi Sunan Rangga Lawé, sasumpingna ka Nagara, hanteu weleh nyandang sesah, tina sabab abdi-abdina ampir seep sadayana; salianna tina katindih ku urug, nyaeta pada kalalabur kabéh, parindah ka séjén nagara, ka séjén tempat. Jadi di nagara Korobokan roncong teu aya jelema, sumawonna sasatoan, kuda, munding, embe, domba, atawa hayam, seep paraéh katinggang urug. Ti wates éta, Gunung Kutu dilandih ngaranna, sawareh anu nyebut Gunung Agung, sawareh deui anu nyebut Gunung Guntur.
Ari gunung leutik, urut Sunan Rangga Lawé tobat ka rakana, katelah nepi ka ayeuna ngaranna Gunung Putri. Ari situ, anu disituan ku Sunan Rangga Lawé, katelah ngaranna disebut Situ Taman, di Timbanganten.
Salebeting carita, jalma nu paéh mangsa harita, katinggang ku batu, kakubur taneuh jeung keusik, jeung katinggang seuneu, réana aya sawelas rewu, ari rupa sato hewan tujuh rewu. Ari nagara Korobokan jeung kampung-kampungna, anu katutup ku taneuh jeung ku batu, nu katelah ayeuna Tegal Urug. Ari nagara Timbanganten, nyaeta dialihkeun ka Tarogong, anu nelah nepi ka jaman ayeuna Distrik Tarogong; éta nagara pusaka ti jaman baheula.


text:
hahay...... teuing abah rek nulis naon tp nu pasti abah susuganan we aya nu ngaku keneh....
salam kenal we kanu tos maca ieu..... tos cape-cape ngantosan loading..... tos nyapekeun mata maca ieu tulisan....
hayu urang silaturahmi..... abah teh tiasa sekedik kanu nu namina multimedia..... jd anu hoyong diajar animasi 2d ato 3d insya allah abah tiasa sasarengan diajar sareng... da abah ge ari kana eta mah ngaraos kirang keneh....
intina katiasa abah nyaeta, nu hubungana sareng desain, kana video, kana animasi. kana web, trus nu hubungana sareng komputer..... sakitu wae meureun lah..... marangga.. nuhun ah....


text:
Sajarah RI sanggeus proklmasi leupas ti Jepang.Langsung nyieun nagara sorangan jeung nunjuk presiden Soekarno ku PPKI.Insinyur nu watakna leuwih ti Jendral Perang,wanina teu kapalang.Teu sieun ku nagara gede nu geus lila ngadeg.Hanjakalna kadieukeunana manehna kalilieur ku wanoja&tahta.Soekarno digeser Soeharto.Mayor nu ngaroket jadi Jendral.Beungeutna mah seuri wae tapi kejemna teu katulungan kanu pihak nu ngalawana.Manehna meunang karma taun 98.Presiden nu ka 6,masih jendral,tapi Jendral nu watakna beye.
ASK-PASUNDAN JAYA


text:
Theo Walcott
Theo Walcott (ngaran lengkepna Theo James Walcott) gumelar di Stanmore Inggris, 16 Maret 1989; umur 27 taun.[1] Theo Walcott nya éta pamaén Sepak Bola profésional ti Inggris.[1]
Karir[édit | édit sumber]
Theo Walcott ngamimitian karirna dina musim 2004-2005.[2] Harita Walcott jadi salah sahiji anggota tina tim Southampton Youth jeung nganteurkeun Southampton ka final FA Youth Cup ngalawan Ipswich Town.[2]
Anjeunna jadi pamaén pang ngorana anu maén sabagé pamaén cadangan dina éta tim, nya éta dina usia 15 taun, 175 poé.[2] Tuluy anjeunna jadi pamaén pang ngorana dina tim utama Southampton, nya éta usia 16 taun, 143 poé.[2]
Panampilanna di lapangan, nyababkeun loba tim gedé kabita ku kamampuna dina ngolah bola, tim-tim gedé éta diantawisna Arsenal, Chelsea, Liverpool, Manchester United, Tottenham Hotspur, Real Madrid, Juventus, Milan, jeung Barcelona.[2] Dina 20 Januari 2006, Walcott dibeuli ku Arsenal saharga 5 juta pounds.[2] Ieu harga ngajadikeun anjeunna pamaén usia 16 taun nu paling mahal dina sajarah Inggris.[2] 7 Pébruari 2006, Walcott ngamimitian karirna jeung Arsenal dina tim cadangan.[2] Dina kaping 16 Maret 2007, bareng jeung poé ulang taunna nu ka-18, Walcott nawis kontrak profesional munggaranna di Arsenal.[2]


text:
Tayub
Ibing Tayub nya éta salah sahiji ragem ibingan anu hirup di Jawa Kulon. Istilah Tayub dina Ibing Tayub, sajalan jeung sajarah ayana, asalna ti basa Jawa sayub atawa anayub.[1] Ibingan ieu muncul di Jawa Kulon, utamana Sumedang, nalika Sumedang diparentah ku Bupatina nu ka-18 nya éta Pangeran Suria Kusumah Adinata (1836-1882)[1] Ibing Tayub mangrupa pagawéan ngigel lalaki dikebat bari dibendo, dibaju alus nyanghareupan sababaraha urang ronggéng.[1] Nayub di jaman baheula téh kalangenan priyayi, para ménak, para gegedén.[1] Nayub cara babah papakéanana dicalana pantolan panjang, di baju dibedahan tutup jeung bubudugulan ari soderna dikarémbongkeun, dina nayub biasana nu dipaké gamelan sarupan pélog. [2]
Sajarah[édit | édit sumber]
Saperti halna Tembang Sunda Cianjuran jeung Seni Degung, Ibing Tayub ogé mangrupa kasenian ménak.[1] Mimitina Ibingan ieu mangrupa Ibingan husus keur priyayi pendopo kabupaten salaku Ibing kalangenan lalaki menak.[1]
Dini mimiti kamunculanna, Ibingan ieu ngan saukur gerak-gerak Ibing saayana nurutkeun kaparigelan sewang-sewangan nu ngibing.[1] Ku kituna gerakna sakapeung bebas asal saluyu jeung sora gamelan anu nyarenganna.[1] Salajengna mekar ka gerak anu geus dianggep saluyu. Nyampurnakeun Ibingan ieu kusabab unggal nu ngibing, pajabat-pajabat lingkungan gupermen (pamaréntahan), hayang nembongkeun kaéndahan gerak-gerak ibingna ka majikanna.[1] Keur ngaronjatkeun kaéndahan gerak tarina, ku kituna Ibingan Tayub ieu dilengkepan ku gerak-gerak ibing nu aya di Ibing Topeng Cirebon, disagigireun gerak ibing ti pencak silat.[1] Ku sabab kitu, dina Ibing tayub nu hirup ayeuna, katempo ayana gerak ibing campuran antara Ibing Wayang, Ibing Topeng Cirebon, Ibing Penca Silat, jrr.[rujukan?] Oge salaku Ibingan ti golongan ningrat Ibingan ieu ditampilkeun dina suasana resmi jeung tata krama nu tartib.[1]
Ibingan anu dibawakeun ku lalaki ieu, tema gerakna ngagambarkeun sikep tanggeuh jeung satria.[1] Gagah, luwes, tartib jeung sopan keur ngaekspresikeun menak golongan karajaan di mangsa harita.[1]
Ibing tayub mangrupa kabudayaan urang sunda saméméh perang sabagé pangaruh ti kabudayaan Jawa, biasana diayakeun ku nu hajatan atawa acara - acara di Kabupatén.Dina jaman Hindia Belanda ménak kudu bisa ngibing alatan ibing nangtukeun kalungguhan hiji ménak. Dina tayuban ogé idéntik jeung mabok - mabokan , dina jaman kamerdekaan tayuban ngaleungit. [3]
Catetan[édit | édit sumber]
- ↑ a b c d e f g h i j k l m Sopandi, Atik, Kartakusamah, dkk.1994.Ragam Cipta.Jakarta: Dinas Kebudayaan.
- ↑ K.A Danadibrata.2006. Kamus Basa Sunda.Bandung:Kiblat.
- ↑ (id)Hj.Patimah,spk. Ensiklopedi Sunda : Alam, Manusia dan Budaya termasuk Budaya Cirebonan dan Betawi. PT Dunia Pustaka Jaya. Jakarta 2000.


text:
Kacaritakeun aya 2 urang santri nu keur gunem catur. Santri nu kahiji salaku santri tingkatan dasar nu karek apal safinah, tijan jeung jurumiyah hungkul tur ngaliwet oge masih keneh tutung. Nu hiji deui santri tingkatan tengah lumayan lah geus apal ari tibang alif bingkeng alif bingkeng wae mah. Supaya teu hese nyebutna urang ngaranan we santri nu dasar Somad jeung santri nu tengah Juned(Punten bilih aya nu namina sami, mung sakadar panokohan). Dina gunem catur eta maranehna keur ngobrolkeun masalah مياه(miyaah) nyaeta ngabahas cai.
Si Juned ngomong kieu ka sahandapeunana Somad tea”Yeuh Mad, maneh apal teu? da meunang siah abdas ku cai kiih anjing oge”
Somad ngareunjag”Ah maenya Mang (santri nu leuwih luhur tingkatanna atawa umurna biasana lamun di pasantren salafi mah sok disebut Amang) bet ci ikih jelema oge nu kagolongkeun lain mahluk najis geus kaasup najis komo deui anjing anu najisna oge kagolongkeun tingkatan pangbeuratna nyaeta najis mugholadhoh”.
“Iyeuh coba yeuh dengekeun kaol ulama ke ku maneh bari hartikeun tiap kecapna” Tembal Si Juned.
Somad nyarita ”Heueuh sok atuh naon?”
.”Kieu yeuh من وضؤا ببول كلب صح وضؤه” Tembal Si Juned.
Si Somad rada ngahuleng bari tuluy manehna ngomong, pokna“ke..ke.. urang artikeun sakecap-sakecap, من teh hartina sing saha jalma, وضؤا hartina abdas/wudhu, ببول hartina ku cikiih, كلب hartina anjing, صح hartina mangka sah, وضؤه hartina wudhuna eta si jalama… Eh heueuh nya hartina teh sing saha jalma anu wudhu ku ci kiih anjing mangka sah wudhuna.”.
“Heueuh tah kitu ” tembal si Juned.
“Asyik euy uing meunang elmu anyar, jadi dimana-mana euweuh cai rek wudhu mangka meunang make ci kiih anjing”. Ceuk Si Somad bari bungah.
Kocapakeun saeunggeus sawatara lila ti harita si Somad ulin jeung babaturanna seja ngala jangkrik ka gunung sembung. Manehna asruk-asrukan kana rungkun neangan jangkrik nu sorana alus sarupaning madang, colat reujeung kalung. Bakating ku resep ngala jangkrik manehna jeung babaturanna poho can sholat lohor ari waktu geus tereh kana ashar. “Alah Mad geus rek jam 2 leuwih yeuh urang can sholat lohor, hayu ah neangan cai keur wudhu” ceuk babaturanna ka si Somad.
“Ah jauh neangan cai di gunung mah urang neangan anjing we keur wudhu mah”.
Babaturnanna olohok bari tuluy nyarita “Haar naha bet nengan anjing?”
”Heueuh da meunang iyeuh wudhu ku ci kiihna, hayu urang teangan” tembal si Somad. Bari teu ngarti oge antukna mah babaturanna teh nuturkeun.
“Wah euy tuh aya anjing teh, hayu urang udag” ceuk si Somad bari ngaberetek lumpat. Ari pas ngudag-ngudag anjing kitu Si Somad papanggih jeung Jang Qosim keur ngababad tegal pihumaeun.
“Na nanaonan maneh teh Somad bet ngabeberik anjing?” Tanya Jang Qosim ka Somad.
“Itu Kang abdi bade wudhu mung pan tebih pami kedah wudhuna ka lebak mah, waktos lohorna tos samporet”. Tembal Somad.
“Na rek wudhu bet ngudag-ngudag anjing?” Pokna Jang Qosim bari semu kerung.
”Euh pan saur Mang Juned oge aya katerangan sapertos kieu من وضؤا ببول كلب صح وضؤه janten sing saha jalmi anu wudhu ku ci kiih anjing mangka sah wudhuna, kitu Kang” tembal Somad kalayan atra.
”Euuuh Somad nu matak ngaji teh sing bener sing soson-soson tur bereskeun nepika jucung supaya ulah kacadian deui samodel kieu” Geleneng Jang Qosim.
”Iyeuh harti tina eta kalimah teh lain kitu, lamun saliwat mah ditempona memang siga kitu, ngan dina kecap ببول كلب hartina lain ku ci kiih anjing, ب ba dina eta huruf lain harti kalayan atawa ku, tapi bima’na ba’id tegesna mah jauh, jadi harti nu benerna mah sing saha jalma anu wudhu jauh tina ci kiih anjing tegesna teu kakeunaang ku najisna eta ci kiih mangka sah wudhuna”. “Owh kitu Kang, paingan atuh simkuring oge asa aneh tiasa wudhu ku ci kiih…hehe” Tembal si Somad ngabelenyeh bari era. “Nu matak ngaji sing bener, ulah siga jelema jaman ayeuna teu apal alip bingkeng alip bingkeng acan oge geus nyalah-nyalahkeun batur asa manehna nu pang benerna dina agama. Tuh rek wudhu mah deukeut saung Akang aya sumur nang nyieun Akang, caina mah tinggal nimba” Ceuk Jang Qosim ka Si Somad.
(Nurzaman, Nuh)


text:
Selasa, 17 April 2012
Ngeupeul kacang,,,
Aya hiji tehnik moro monyet di leuweung afrika (*jiga nu betul pernah kaitu..heheh :p ),
carana alus pisan, sabab ieu cara pikeun anu moro monyet kaayaan hirup, euweuh cacad saeutik oge.
Cara newakna saderhana, tukang moro ngan make keler/toples anu beuheung eta keler panjang jeung sempit. Eta keler dieusian kacang anu geus dibere aroma/bau. Tujuana sangkan monyet-monyet datang.
Sanggeus dieusian kacang, eta keler teh diruang dina taneuh, anu kaciri ngan beuheung toples diantep teu ditutupan.
Tukang moro ngalakukeunna pasosore. Isukna maranehna tinggal ngaringkus eta monyet-monyet anu leungeuna geus kajebak dina toples teu bisa dikaluarkeun. Naha bisa kitu ? lah pasti geus apal nya jawabana… hehehe
Eta monyet-monyet ngambeu aroma/bau anu kaluar tina toples, manehna ngilikan terus ngasupkeun leungeuna rek nyokot kacang anu aya dijero keler/toples. Tapi, kusabab leungeuna terus ngeupeul kacang, eta monyet teu bisa narik kaluar leungeuna, salila masih keukeuh nyeupeungan kacang-kacang anu dijero. Salila eta oge manehna kajebak. Toples/keler anu diruang kacida beratna keur manehna lamun diangkat/ditarik. Eta monyet moal bisa kamana-mana.
Hehehe… hebatnya akalna….
Jigana lamun eta monyet aya dihareupeun, urang bakal seuri ningali polah eta monyet-monyet. Tapi tanpa sadar saeunyana urang teh keur nyengseurikeun diri sorangan. Kadang-kadang sikep urang jiga monyet-monyet anu dicaritakeun diluhur. Urang keukeuh nyepeungan pageuh satiap masalah-masalah anu disinghareupan teu beda jeung monyet anu ngeupeul nyepengan kacang tadi.
Urang sok rajeun dendam, hese ngahampura, teu gampang mere hampura, sungut bisa wae ngomong ikhlas, tapi ruhak amarah masih dijero dada. Teu peurnah bisa leupas.
kadang, eta “toples-toples” sok dibabawa kamana wae urang indit. Beban anu sakitu beuratna, urang terus beusaha lempang. Teu sadar lamun sabenerna urang geus keuna ku perangkap panyakit hate anu akut.
Sabenerna eta monyet-monyet anu tadi bisa salamet lamun daek ngaleupaskeun keupeulan leungeuna.
Pon kitu urang bisa salamet tina eta panyakit hate, lamun saacan sare urang daek ngaleupaskeun “rasa katugeunah” kasaha bae oge anu aya pakuat-pakaitna/patula-patalina jeung urang. Kukituna urang bakal manggihan poe isuk anu “lenglang”, “caang”, “cerah”, disinghareupan ku imut anu ngagelenyu… pan urang ge apal lin lamun “sawarga” teh ngan pikeun jalma-jalma anu hatena bersih tur rancage.. !!
Wilujeng enjing, wilujeng mapang poe anu mustari…
Eonk Odas
ti : http://ncepborneo.wordpress.com/2010/12/04/ngeupeul-kacang/
Langganan: Poskan Komentar (Atom)


text:
Dayeuh Tacloban
Dayeuh Tacloban téh mangrupa dayeuh palabuan nu anggangna kurang-leuwih 225 kilométer (atawa sarua jeung 360 mil) beulah kidul-wétan lamun ti Manila mah. Dayeuh ieu téh dayeuh nu paling loba pamukimna[1] jeung dianggap sabagé puseur Wilayah Visayas Wetan atawa Wilayah VIII. Dayeuh ieu kungsi jadi puseur Pamarentah Persemakmuran Filipina ti mimiti 20 Oktober 1944 nepikeun ka 27 Pebruari 1945.
Daptar eusi
- 1 Sajarah
- 2 Geografi
- 3 Ekonomi
- 4 Ngeunaan Bank jeung Duit
- 5 Puseur Balanja
- 6 Ngeunaan Pamukim
- 7 Agama
- 8 Pamaréntah
- 9 Pangatikan
- 10 Kaséhatan
- 11 Angkutan
- 12 Budaya
- 13 Média
- 14 Pranala luar
- 15 Rujukan
Sajarah[édit | édit sumber]
Tacloban kungsi dipikawanoh sabagé Kankabatok, gambaran hayal pikeun padumuk di ieu tempat – Kabatok. Maranéhna ngamimitian nyieun padumukan di hiji wewengkon nu ayeuna jadi Garéja Santo Niño. Nu lianna nu datang ka dinya sababaraha waktu sanggeusna nyaéta Gumoda, Haraging, jeung Huraw nu ngawangun paimahan di deukeut tempat éta. Wewengkon Huraw nyaéta pasir nu ayeuna geus diwangunan balé dayeuh di luhureunna. Padumukan nu mangrupa-rupa tapi ngahiji nyokot ngaran Kankabatok, nu hartina hak milik Kabatok.
Geografi[édit | édit sumber]
Ekonomi[édit | édit sumber]
Ngeunaan Bank jeung Duit[édit | édit sumber]
Puseur Balanja[édit | édit sumber]
Daptar Puseur Balanja[édit | édit sumber]
Ngeunaan Pamukim[édit | édit sumber]
Agama[édit | édit sumber]
Daptar Garéja Katolik di Tacloban[édit | édit sumber]
Pamaréntah[édit | édit sumber]
Barangay[édit | édit sumber]
Setémpel Resmi Dayeuh Tacloban[édit | édit sumber]
Gegedén Dayeuh (2007-ayeuna)[édit | édit sumber]
Wali Dayeuh[édit | édit sumber]
Pangatikan[édit | édit sumber]
Sakola Handap[édit | édit sumber]
Nagri[édit | édit sumber]
Swasta[édit | édit sumber]
Sakola Menengah[édit | édit sumber]
Nagri[édit | édit sumber]
Swasta[édit | édit sumber]
Sakola Luhur[édit | édit sumber]
Kaséhatan[édit | édit sumber]
Angkutan[édit | édit sumber]
Ka jero jeung jalan-jalan di dayeuh[édit | édit sumber]
Budaya[édit | édit sumber]
Daptar kariaan[édit | édit sumber]
Média[édit | édit sumber]
- DYAB-TV TV-2 Tacloban - Pausahaan Panyiaran ABS-CBN
- DYTS-TV TV-4 Tacloban - Pausahaan Pangurusan jeung Integrasi Sarraga
- DYZG-TV TV-5 Tacloban - Jaringan Radio Filipina nu diurus ku C/S 9
- DYPC-TV TV-8 Tacloban - Jaringan Panyiaran Nasional
- DYRP-TV TV-12 Tacloban - Pausahaan Panyiaran Antarbenua
- DYJP-TV TV-22 Tacloban - Jaringan Panyiaran Kidul nu diurus ku ETC
- DYTC-TV TV-24 Tacloban - Jaringan Panyiaran AMCARA nu diurus ku Studio 23
- DYOU-TV TV-26 Tacloban - Jaringan GMA nu diurus ku Q
- DYLJ-TV TV-28 Tacloban - Jaringan Panyiaran Rajah nu diurus ku 2nd Avenue
- DYTB-TV TV-30 Tacloban - Pausahaan Panyiaran Babarengan
- DYNE-TV TV-46 Tacloban - Pausahaan Panyiaran Heulang nu diurus ku Net 25
- DYLQ-TV TV-40 Tacloban - Jaringan Panyiaran ACQ-Karajaan
- Salah sahiji saluran Aton - Saluran 24 nu dipimilik ku DYVL (Saluran Munggaran Waray-Waray)
Pranala luar[édit | édit sumber]
- Departemen Pariwisata Filipina
- Paroki Santo Yusup, San Jose, Dayeuh Tacloban
- Akteu Républic Taun 760 - Akteu nu nétélakeun Peresmian Dayeuh
- Blog ngeunaan Dayeuh Tacloban di AnAsianTraveler.Com


text:
Nu Mikoyan-Gurevich MiG-29 (NATO kode Fulcrum) nyaéta hiji pesawat bajoang tina kaunggulan hawa Soviet ngembangkeun di 1970s awal jeung nu hiber kahiji lumangsung Oktober 6, 1977. Ieu diasupkeun ladenan di tentara Soviét dina 1983 sarta masih dipake ayeuna ku Angkatan Udara Rusia jeung loba batur. Leuwih ti 1,100 salinan geus jadi jauh geus diwangun.Nu model virtual
Dina modeling sudut pandang 3D luar alat ieu alus teuing, kudu dicatet yén ieu téh payware heubeul (dibayar) ti Iris ayeuna freeware (jeung torek) dirobah jadi FSX. striker ieu ngabogaan sakabéh qualities 3D anu bisa urang ngaharepkeun ti payware a.
A panel 2D ieu ditambahkeun, jeung kabina virtual pisan nice hadir, sababaraha gauges geus ditambahkeun atawa dirobah pikeun nyocogkeun FSX. A manual ti penerbit anu kaasup paket ieu, éta penting pikeun maca manual nyieun kalolobaan gem saeutik ieu.
Pisan ngaapresiasi nu sanggeus burner jeung kamampuhan pikeun seuneu nu gun mesin (Pencét L keur sakabeh sanggeus burner + mesin gun + kabéh lampu)
Ngawengku tujuh model (bersih, kakuatan hawa, ferry jsb) sarta dua textures Angkatan Laut 311 Angkatan Laut 312
Prosedur jeung rujukan informasiRIS MIG-29 FULCRUM
Sejenna rujukan
Kanggo inpo nu leuwih kumaha ngapung pesawat, mangga tingal Buku Panduan hiber.
CATETAN: Pikeun ngaluyukeun beban suluh, dina kapal udara menu, klik Bahan bakar jeung beban.
Maksimum panutup Placard speeds
V1 - Speed Takeoff Putusan landasan garing
suhu baku, permukaan laut luhurna tekenan
VR - Speed Rotation landasan garing
suhu baku, permukaan laut luhurna tekenan
V2 - Speed minimum nanjak landasan garing
suhu baku, permukaan laut luhurna tekenan
Vref - Speed badarat Approach flaps 40, gear turun
suhu baku, permukaan laut luhurna tekenan
Prosedur FULCRUM Iris MIG-29
Pikeun speeds ngusulkeun, tempo rujukan kaca nu Kneeboard. Catet yén paling lampah ogé bisa dipigawé ngagunakeun beurit.


text:
tanggal sakitu teh biasa sok rajeun urang kekempel saperak sewang papatungan
sugan sasieureun sabeunyereun mah nulungan papada jalma khususna mah Budak yatim piatu
tapi kamari mah kagiatan teh salian ti eta ibu-ibu sagala bet hayang lomba qasidah sagala rupa
Bu lurah kumaha mun urang ngayakeun lomba cenah saur manuk...nya ari kuring mah ngiringan bae salaku indung sarerea ngahaminan weh kahoyong ibu-ibu nu ngaraos di alhidayah desa
Niti kanu wanci ninggang kana mangsa bet loba geuning nu ngiringan teh...aya kana 9 grupna komo cenah upami ngiringan sadaya mah aya kana 15 Grup qasidah teh euleuh seueur oge geuni ng nya.....
kuring paciweuh ngatur itu ieu jang lomba dibantuan ku Apana....nguruskeun panggung, sound sistemna,jurina,tuangeunana jsb .. tapi ketang dibantuan ku para pangurus pkk desa jeung urang sukajaya nu harita kabagean jadi panitiana..
Der weh...lomba Qasidah teh dikawitan tabuh 9 enjing teh rengse tabuh 3 sonten nya diselang ku netepan lohor unggal grup kudu ngahaleuang 2 lagu nu wajibna lagu Magadhir tea geuning nu liana mah pilihan...teu burung rame acara teh ,poe harita mah asa jadi artis unggal grup menta dipoto babarengan kanggo kenang -kenangan saurna
"Bu...bu lurah grup abi heula photo sareng ibu nya ..., ibu di tengah klik...nuhun ibu. saurna"
hate hayang seuri kutan kitu ari artis dadakan ehheheh.....katingal di photo abi sareng grup Qasidah AL Fatimiyah ,Arrohmah, aduh punten nu sanesna hilap deui nami grupna
upami di pamer sadaya mah nyaeta 9 grup rame pisan jigana...kin sanes waktos nya


text:
The Killers
The Killers nya éta grup musik rock asal Las Vegas, Nevada nu dibentuk taun 2002. Personil ayeuna nya éta Brandon Flowers (vokal, keyboard), Dave Keuning (guitar, vokal), Mark Stoermer (bass, vokal) jeung Ronnie Vannucci Jr (drum, perkusi)[1]. The Killers mulai naratas karirna di Klub-klub Las Vegas[1]. Ti Dinya, The Killers ngajalin hubungan jeung wawakil ti Warner Bros, terus mikeun demo laguna ka indie label di Inggris[1].
Diskografi[édit | édit sumber]
The Killers mulai nyieun album pertamana sabada meunang kontrak ti hiji label, ngaranna Lizard Music. Ieu album dingaranan HOT FUSS, kalayan single somebody told me anu meunang opat platinum[1]. Taun 2006, The Killers ngarilis album kadua anu dingaranan SAM'S TOWN[1][2]. najan ceuk para kritikus ieu album teu saalus album pertama, tapi ieu album kajual nepi ka sajuta kopi[1]. Taun 2007, The Killers ngarilis album katiluna, nya éta SAWDUST[2]. Terahir, di taun 2008, The Killers ngarilis album DAY & AGE kalayan single Human jeung Spaceman[2].
The Killers kungsi dilélér jadi Best Rock Music versi MTV Europe Music Awards taun 2006[1]. Taun 2005, MTV Video Music Awards ngalélér The Killers minangka Best New Artist[1]. Teu kurang ti 12 panglélér geus dimeunangkeun ku The Killers malah mah ti World Music Awards jeung Brit Awards ogé kungsi meunang[1].